Ижтимоий тармоқда "Қашқадарёда ЙПХ ходими ва ҳайдовчи ўртасида тортишув" сарлавҳаси остида тарқалган видео лавҳа юзасидан маълумот\nИжтимоий тармоқда "Қашқадарёда ЙПХ ходими ва ҳайдовчи ўртасида тортишув" сарлавҳаси остидаги видео лавҳа тарқалди.\nЖорий йилнинг 19 июнь куни Қашқадарё вилояти ИИБ ЙҲХБ ходимлари А.Раджабов, Ж.Тангриев ва Ж.Раҳматуллаевлар "Autucon" қурилмаси билан Қарши шаҳрида хизмат олиб бораётган вақтда, белгиланган жаримани ўз вақтида тўламаган ҳайдовчи бошқарувидаги "Нексия" русумли автомобиль тўхтатилган.\nҲайдовчига тўланмаган қарздорлиги мавжудлиги тушунтирилиб, автомобиль жарима майдончасига олиб борилиши айтилганда, ҳайдовчи К.Т. автомобилини махсус эвакуаторга ортилишига қарши эканлигини билдириб, ҳолатни видео тасвирга олган.\nЎз муддатида тўланмаган қарздорлик мавжудлиги сабаб ҳайдовчи бошқарувидаги автомобиль Ўзбекистон Республикаси Маъмурий жавобгарлик тўғрисидаги Кодекснинг 291-моддаси тартибида жарима майдонига жойлаштирилган.\nҲайдовчи К.Т. муддати ўтган жаримани тўлаб келгандан сўнг, транспорт воситасини жарима майдонидан олиб чиқиб кетган.


Жамоалар Антонио Конте учун кураш бошлади\n17:18 / 05.02.2017\nИталиянинг «Интер» клубига эгалик қилувчи Хитойнинг Suning компанияси жамоа бош мураббийлигига Антонио Контени таклиф қилишни истамоқда. Бу ҳақда Football Italia нашри Tuttosport берган маълумотга таяниб хабар тарқатди.\nМанбанинг хабарига кўра, 47 ёшли мутахассисга йиллик маоши 15 миллион евро бўлган тўрт йиллик шартнома таклиф қилинмоқда. Шунингдек Конте янги футболчиларни сотиб олиш учун 400 миллион евро бюджетга эга бўлади.\n«Нерадзурри»ларнинг Suning раҳбарлигидаги биринчи мураббий Франк Де Бур бўлганди, аммо ярим мавсум ишламасдан туриб истеъфога чиқарилганди.\nУнинг ўрнига мураббий этиб тайинланган Стефано Пиоли «Интер» билан 9 учрашувда кетма-кет ғалаба қозонди ва жамоани тўртинчи ўрингача олиб чиқди. Аммо 51 ёшли мутахассиснинг узоқ муддатли янги лойиҳадаги келажаги сўроқ остида қолмоқда.\nБундан олдинроқ Хитой жамоаларидан бири ушбу мураббий учун йилига 25 миллион евро маош тўлашга тайёрлиги маълум бўлганди.\n47 ёшли Антонио Конте «Челси» раҳбарлигига Евро-2016 турниридан кейин келган ва 2019 йилгача давом этувчи шартнома тузганди. АПЛнинг 24 тур учрашувларидан кейин «кўклар» жамоаси энг яқин таъқибчисини 12 очко фарқ билан ортда қолдириб, турнир жадвалида ишонч билан пешқадамлик қилмоқда.\nФото: Конте ўйин охирида Моуриньога қўл бермади\nКонте «Челси»ни тарк этади. Уни янги клуб кутмоқда


Умрзоқ Ўлжабоев. Олмос истеъдод жилоси - www.ziyouz.uz\nБош саҳифа Илм ва фанАдабиётУмрзоқ Ўлжабоев. Олмос истеъдод жилоси\nУстоз Озод Шарафиддинов табиатан кулгига, ҳар хил ҳазилларга мойил инсон эдилар. Ўзбекистон халқ ёзувчиси Ў.Ҳошимовнинг «Шумликлар» туркумига кирган ҳикояларини ўқиган киши бу гапларнинг қанчалик тўғри эканлигига амин бўлади. Домла қатнашган даврада ҳамиша ўзгача бир руҳ, алоҳида кўтаринкилик, самимий кайфият ҳукмрон эди. Озод ака ҳар қандай даврага ҳам жон киритиб юборарди. Бу ҳолат у киши бор жойда ҳар хил майда-чуйда, баланд-паст, ғийбат гаплар бўлишига имкон бермасди. Ўтирганлар ўртасидаги муносабатлар ўз-ўзидан беғараз, самимий бир тусга кирарди. Устоз билан ҳамсуҳбат бўлган кишилар ҳам кўп янги гаплардан хабардор бўлиб, ўзларининг тасаввур, билим доираси анча кенгайганини сезмай қолардилар, ҳам мириқиб кулиб ҳордиқ чиқарардилар. Биламизки, тўғри сўзлик, муросасизлик, ҳалоллик каби сифатларни барча бирдек қабул қилавермайди. Бундан ташқари юқорида тилга олинган хислатлар, собиқ шўро мафкурасининг талабларига унчалик мос келавермасди. Бу ҳолатдан устомонлик билан фойдаланганлар ҳам кўп бўлди. Озод ака билан тенгдош адабиётшуносларнинг ҳеч бири мустақилликка қадар бунчалик кўп таъқибу тазйиқларни бошидан кечирмаган. Яна бунинг устига Озод ака ҳаётининг сўнгги йигирма йилини оғир дард билан курашиб ўтказганлигини эсласак, масала янада ойдинлашади. Тўғри, домла ҳам темир одам эмасди. Баъзи ўринларда ижодида муроса йўлига киришга мажбур бўлган жойлари ҳам бордир. Лекин ҳар қанча қийин бўлмасин, у бош йўлдан – адабиётни эстетик ҳодиса эканини, унинг асосий вазифаси ҳаётни қандайдир сиёсий қолиплардан келиб чиқиб кўрсатиш эмас, балки бадиий воситалар орқали кашф этишдан иборат бўлиши лозимлигини холислик билан ёзишдан, тушунтиришдан, исботлашдан ҳеч қачон чекинмаган, ўз истеъдодини қандайдир майда манфаатлар, сохта шуҳратлар йўлида сарф қилмаган. Эҳтимол, умрининг сўнгги босқичларида, вужудга келган фикр ва кўнгил эркинлигидек бир шароитда домланинг жўшиб, тиним билмай ижод қилишларига сабаб бўлган омил ҳам шу бўлса керак.\nХуллас, домла ҳар қандай ҳолатда ҳам, ўзи дуч келган турфа хил шароитларда ҳам характеридаги юморга, ҳазил-мутойибага мойилликдан узоқлашгани йўқ.\nБир воқеа ҳеч эсимдан чиқмайди. Домла 2-ТошМИнинг жарроҳлик бўлимида ётибдилар. Олдинроқ бир оёқлари кесилган. Энди иккинчи оёғида ҳам муаммо пайдо бўлган. Бир неча кўнгил яқин кишилар биргалишиб кўргани бордик. Суҳбат қизғин кетаяпти. Ҳар замонда эшикдан оқ халат кийган кишилар мўралаб қўйишади. Биз, ўзимизча, докторлар домланинг ҳолидан хабар олиб туришибди, шекилли, деб ўйладик. Вақт ўтган сари бундай «хабар олишлар» тезлаша бошлади. Шунда домладан бунинг сабабини сўрадик. «Докторлар қолган оёғингизнинг бармоқлари энди сизга керак бўлмайди, қуриб қолибди. Уларни олиб ташласак ҳам бўлади, дейишган эди. Шу ишни бугун амалга оширишлари керак», деди бепарво оҳангда ва яна суҳбатни келган жойидан давом эттираверди. Ўтирганлар – ҳаммамиз ҳам бу гапдан ҳаяжонланиб кетдик. Мураккаб жарроҳлик жараёни ҳақида домла бемалол, бехавотир, худди оддий бир нарса ҳақида гап кетаётгандек гапираяптилар. Суҳбатимиз яна давом этаверди. Охири бир доктор чидолмасдан кирди-да: «Домлажон, сиз суҳбатни давом эттираверинг. Фақат мана бу қизимиз сизга битта укол қилиб қўйсин», – деди. Қисқа фурсатда ҳамшира қиз чаққонлик билан вазифасини бажарди ва сўнгра ҳар иккаласи ҳам чиқиб кетишди. Улар кетгач, қарасак, бирга келган дўстларимиздан бири бу ердан жуфтакни ростлаб қолибди. Бунга ҳам биринчи бўлиб Озод ака эътибор бериб, фалончи кўринмай қолди, дедилар. Бу дўстимиз уколдан қўрқишини гапириб бердим. Ҳамма мириқиб кулди. Сўнг Озод ака Тувага борганларида шоир Абдулла Ориповнинг тиши оғриб қолганига ўхшаш кулгили воқеани айтиб бердилар. Шу тарзда гап гапга, кулги кулгига уланиб, суҳбат қизигандан қизиб бораётган пайтда бундоқ эшикка қарасак, операция қилиши лозим бўлган жарроҳлару ҳамширалар хонага кириб, саф тортиб турибдилар. Домлани уларнинг ихтиёрига топширишдан бошқа иложимиз қолмади.\nУмрининг сўнгги йилларида домланинг дарди кучайиб кетди. Панжалардан кейин иккинчи оёқ ҳам бутунлай кесиб ташланди. Шу ҳолатда ҳам Озод ака ўзига шароит яратиб олиб, тиним билмасдан ишлади. Кўзи ҳам хиралаша бошлади. Шунчаси камлик қилгандай, қизилўнгачдан овқат қийинчилик билан ўтадиган, баъзан умуман ўтмай қоладиган бўлди. Шундай кунларнинг бирида кўргани бордим. Гарчи касаллик турли томонлардан келиб, у кишига азоб бераётган бўлса-да, кайфияти ёмон эмасди. Суҳбат домлани тарк этмаётган касалликлар ҳақида эмас, адабиёт, ижод билан боғлиқ масалалар ҳақида кетди. Гап оралиғида иштаҳаси қандайлигини сўрадим. «Чёрт побери, умуман олганда ейиш-ичиш ёмон эмас-у, лекин баъзан томоқдан ҳеч нарса ўтмай қолади. Зўрлаб есам, ҳатто шўрваниям қайтариб ташлайман», деб жавоб бердилар. Буни қандайдир нолиб, дардларидан шикоят қилиб эмас, балки оддий бир гапдек айтдилар. Шунда мен, гапни бир оз ҳазилга буриб, «унда пиво нима бўлаяпти?» деб сўрадим (домла бу ичимликни ғоят хуш кўрардилар!). «Пиво балодай ўтиб турибди», дедилар домла. «Хўп, пиво ўтиб турган экан, томоқни сал чалғитиб, олдин пивони ўтказиб юбориб, орқасидан шўрвани ичсангиз бўлмайдими?» дедим. Домла ҳазилни давом эттириб, «Мен шундай қилаяпман. Лекин бу қизилўнгач деганлари жуда сезгир бўлар экан. Пивони бемалол ўтказиб юбориб, шўрвани ушлаб қолаяпти», деган жавобни қилдилар. Мириқиб кулишдик.\nКулги, ҳазил-мутойиба ижодда ҳам ёзиш услуби, тафаккур тарзининг муҳим бир таркибий қисмига айланиб кетган эди. Бу хусусият домланинг, айниқса, кейинги 10-15 йиллик ижодида яққол кўзга ташланади. Масалан, унинг 2002 йилда ёзилган «Сизни соғиндим, Зулфия опа!» номли асари бор. Зулфия опа 1996 йилда вафот этганлигини биламиз. Лекин домла ўз мақоласига, худди тирик одамга мурожаат қилгандек, «Сизни соғиндим, Зулфия опа!» деб сарлавҳа қўйганлар. Шунинг ўзи, аввало, одамни анча ўйлантириб қўяди. Домла олдин ҳам бу атоқли шоира ижоди ҳақида мақолалар ёзган, ҳатто, ажойиб бир адабий портрет ҳам яратган эдилар. Лекин домла Зулфия опа ҳақидаги ҳамма гаплари айтилмай қолган экан шекилли, бу гаплар Озод акага тинчлик бермай қўяди. Бутун умри давомида аёл қалби – ўзбек аёли қалбининг нозик, ҳаё ва ибога, бардош ва матонатга тўлиқ туйғулар оламини куйлаб ўтган бу мунис шоира хотираси олдида ўзини қарздордек ҳис қилаверади. Шоиранинг ҳам ижоди, ҳам улуғ шахсияти ҳақида кейинги йилларда кўнглида йиғилиб қолган, айтилиши лозим бўлган гапларини ўзгача бир эҳтирос билан қоғозга туширади. Мақола ўз моҳиятига кўра ғоят жиддий оҳангни талаб этади. Домла ҳам ана шу талабга амал қилган ҳолда фикр-мулоҳаза юритади. Лекин бари бир Озод аканинг табиатидан келиб чиқиб, услубига сингиб кетган фазилат – юмор бир ўринда ярқ этиб кўзга ташланиб қолади. Зулфия опанинг шахси билан боғлиқ ҳолат ҳақида сўз юритар экан, домла шундай ёзадилар: «У киши шундай улуғсифат аёл эдиларки, ҳар гал рўпара келганимда дарров ҳушёр тортар, кийим-кечакларимни тўғрилар, сочларимни (ҳа, ҳа, сочларимни – бир замонлар бу тақир бош устида қоп-қора қалин сочлар ҳам бўлар эди) текислаб олардим – хуллас, у кишининг кўзига ҳар жиҳатдан ораста бўлиб кўринишга тиришардим». Бу ерда, авваламбор, домланинг ҳаракатларининг ўзида кишининг кулгисини қўзғайдиган нималардир бор. Қолаверса, гап йўналиши соч томон бурилиши билан Озод акани яқиндан биладиган одамларнинг юзига табассум югуриши табиий.\nХудди шунга ўхшаш – бир ишора, битта кичик детал воситасида бутун бошли асарга ўзгача самимий руҳ бериш «Умарбековнинг ўлмас фазилатлари» мақоласида ҳам кўзга ташланади. Озод ака бу ёзувчининг ижоди ҳақида турли муносабатлар билан фикр билдириб келган. Уларда Ў.Умарбеков ижодида эришаётган ютуқлари ҳақида анча мақтов гаплар айтган. Айни вақтда ҳаётни юзакироқ, схематик тарзда акс эттирган бир асари ҳақида кескин чиқиш ҳам қилган. Озод ака бу ишни қандайдир шахсий ғаразлардан келиб чиқиб эмас, балки ёзувчининг ижодий тақдирига бефарқ эмаслигидан, бундай асарларни эълон қилиш ҳеч қачон унга обрў келтирмаслигини билганидан қилган. Мақола чиққандан сўнг ҳам маълум муддат муносабатлар олдин қандай бўлса, шундай давом этаверган. Лекин кейинчалик домла билан Ў.Умарбеков ўртасидаги муносабат ўзгаргандек бўлади. Бу ҳолатга жиддий эътибор қилишга, сабабларини аниқлашга тўғри келади. Юқорида номи тилга олинган мақолада Озод ака шулар ҳақида – ёзувчи билан муносабатларида сўнгги пайтларда қандайдир совуқлик пайдо бўлгани тўғрисида анча ташвишланиб, хавотир билан гапиради. Бу албатта, жиддий ўйлайдиган, безовта бўлишга арзийдиган ҳолат. Лекин у шу тарзда қолиши, давом этавериши ҳам мумкин эмас. Шунинг учун домла бу ишни юзма-юз, очиқчасига гаплашиш йўли билан ҳал қилишга қарор қилади. Шу мақсадда Ў.Умарбековнинг ҳузурига – унинг иш кабинетига келади ва ундан ўзгариш сабабини сўрайди, бундай муносабатга арзийдиган ҳеч қандай иш қилмаганини, ҳеч нарсани эслай олмаётганини ҳам очиқчасига айтади. Шундан кейинги вазият қуйидагича берилади: «–Ростдан ҳам нима деганингизни билмайсизми? Чинми шу гап?\n– Ўлай агар билсам. Нима ҳам дейишим мумкин. Мен ҳамиша сиз тўғрингизда жуда юқори фикрда бўлиб келганман ва ҳозир ҳам шундай.\n– Агар чиндан ҳам нима деганингиз эсингизда бўлмаса, бўпти. Гина-кудуратга шу ўринда нуқта қўямиз. Тамом!»\nАйнан шу ўринда асарда давом этиб келаётган жиддий руҳни муаллиф кичик бир тафсилот орқали маълум муддатга ўзгартириб юборади, ўқувчида енгил, кулгига мойил кайфият ҳосил қилади. «Шундай деб у ўрнидан турди-да, қўлини узатди, – дея ҳикояни давом эттиради Озод ака. – Мен ҳам қўлимни узатдим. У қўлимни қаттиқ қисиб, бир-икки силкитди. Ташқаридан кўрган одам бизни нимагадир «бор, барака» қилишаяпти, деб ўйлаши мумкин эди». Ана сўнгги бир жумла таранг турган вазиятни енгил кайфият, юзга табассум югурган бир ҳолатда якунланишига сабабчи бўлган.\nО.Шарафиддинов мунаққид сифатида шоир Ҳусниддин Шарипов ижоди ҳақида анча-мунча мақолалар ёзгани маълум. Шунга асосланган ҳолда Ҳ.Шариповнинг кейинги бутун ижодий фаолияти ҳам доимо домланинг назар-эътиборида бўлган, деб гапни бемалол айтиш мумкин. Масалан, 2003 йилда Озод аканинг бу шоир ҳақидаги «Қуёшга ошиқ шоир» номли мақоласи чиқди. У шоирнинг етмиш ёшга тўлиши муносабати билан ёзилган эди.\nО.Шарафиддинов мазкур мақолада Ҳусниддин Шариповни фақат шоир сифатида тавсифлаб қўя қолмайди. Балки унинг шахсига кенг ёндашади. Қандайдир схемаларга туширилган ижодкор шахсни эмас, балки тирик, бошқаларга ўхшаш турли фазилатларга эга инсонни кўрсатишга интилади. Худди мана шу ўринларда мақолада енгил, қувноқ кулги кучаяди. Масалан, Ҳ.Шарипов катта шоир, ижодкор бўлиш билан бирга шахмат ишқибози эканлигидан ҳам хабардор бўламиз. Домла ним табассум билан ёзган сатрлари орқали бу кишининг шахмат мусобақалари бўлаётган жойларда қандай пайдо бўлиши, қандай ҳаракатлар қилиши каби тафсилотлар билан танишамиз. Айниқса, домла бу инсоннинг пивони хуш кўриш одатига алоҳида урғу беради. Чунончи, домла ёзади: «Ҳусниддин пивони яхши кўради – Тошкентда уни танимайдиган пивофуруш йўқ, деса бўлади. Уларнинг ҳар қайсиси ҳозир шу дақиқада шоир шаҳардаги қайси пивохонада қўлида кружка билан навбатда турганини айтиб беради». Яна: «Ҳусниддин Шарипов 70 ёшга тўлди. Албатта, унинг оила аъзолари, қариндош-уруғлари, дўст-биродарлари дастурхон теварагига тўпланиб, қўлларида пиво тўлдирилган қадаҳлар билан уни муборакбод қилишади» ва ҳоказо.\nДомлани кўришга бир гал борганимда, мен шу мақолани жуда мазза қилиб ўқиганимни, ўқиб бўлгач эса негадир бирданига пиво ичгим келиб қолганини айтганимда у кишининг ўзлари ҳам анча ёйилиб, яйраб кулган эдилар.\nҲар ҳолда Озод аканинг, худди рассом ишлаётган суратининг бир-икки жойига мўйқалам учини сал теккизиши билан бутун бошли манзара жонланиб, жозиба касб этганидек, юмор унсурларидан, синчковлик билан кузатилган ҳаётий ҳолатлардан, кўрган ва эшитган қизиқ воқеалардан тасвирда ўринли фойдаланиб, бетакрор асарлар яратганига гувоҳ бўламиз.\nУмрзоқ Ўлжабоев, филология фанлари номзоди\nУмрзоқ Ўлжабоев 1942 йил 9 апрелда Самарқанд вилоятида туғилган. Унинг 1992 йилда “Хотирада чизилган излар”, 2006 йилда “Уруш даври ўзбек ҳикоячилиги”, 2008 йилда “Бадиий тасвирнинг ҳаққонийлиги”, “Хотирага кўчган умрлар”, 2012 йилда “Дўст билан обод уйинг”, 2013 йилда “Абдулла Қаҳҳор сабоқлари” номли қатор китоблари чоп этилган. Шунингдек, 2010 йилда “Тил илмига садоқат”, 2011 йилда “Филологиянинг долзарб муаммолари”, “Эл севган адиб”, “Навоий абадияти” каби тўпламлари ҳамда “Мангуликка дахлдор инсон”, “Фидойиликда кечган умр”, “Куй авжида узилган тор”, “Қаҳҳорнинг назарига тушган йигит” сингари кўплаб мақолалари эълон қилинган. 2021 йил 13 август куни вафот этган.\n← Аввалги Аввалги Гёте ҳикматлари – заковат хазинаси\nКейинги → Кейинги: Сотим Аваз. Кўҳна қалъа фарзанди (2013)


12 июль, 2020, 23:11\n"Машъал" яна аввалги мавқеини тиклай оладими?\nМуборакнинг “Машъал” жамоаси Coca-Cola Суперлигада илк бор қатнашаётганига қарамасдан, улар таркибининг катта қисмини ёш футболчилардан тузишга қарор қилишди. Аммо бундан ҳайрон қолмаса ҳам бўлади. Ахир “Машъал” бунгача ҳам ўзбек футболи учун кўплаб ўйинчиларни етиштириб берган ва улар доимгидек яна ўз йўлидан кетмоқдалар. Бундай иш услуби клубнинг принципига жуда мос тушади. Бироқ футболда натижа ҳам муҳим аҳамият касб этади.\nМуборакликларнинг ҳисобида ҳозирча битта ғалаба бор. Қолган учрашувларда эса учта дуранг ва тўртта мағлубият қайд этишди. Ўз ўрнида клуб ижрочи директори Илҳом Қурбонов “Машъал”нинг иштироки хусусида шундай деди:\n- Пандемия даврида икки ой танаффусда бўлдик. Кейин яна бошқатдан йиғилиб иш бошладик. Ҳозир жисмоний тайёргарлик бўйича 70 фоизга тайёрмиз. Биз ҳам ўтказган ўйинларимизни жиддий таҳлил қилиб боряпмиз. Жамоамиз ҳали ёш ва янги йиғилган десам ҳам бўлади. Ўйлайманки, йигитларимиз ҳали сўзини айта оладилар. Ҳозирдан эса ҳукм чиқариб, жамоа потенциалсиз деб айтишга эрта. Кўриб турибман, жамоадагилар ишлашяпти. Бизни каттароқ айбимиз гол ура олмаётганимиздадир. Ҳар бир ўйинда кимга қарши ўйнашимиздан қатъий назар голли имкониятларни яратяпмиз. Фақат ўша вазиятларни гол билан якунлашда муаммога дуч келяпмиз. Биз эса бу борада ишлаяпмиз.\nНатижага бош мураббий жавом беради. “Машъал” клубини эса ҳозирда Дилявер Ваниев бошқариб келаётганини яхши биласиз. Ҳозирги натижалардан келиб чиқсак, раҳбарият бош мураббийнинг ишидан қониқяптими, деган ҳақли савол ҳам туғилиши табиий.\n- Бош мураббийимизнинг ишидан тўлиқ қониқиш ҳосил қиляпмиз, деб айтмаган бўлардим, - дея мавзуни давом эттирди Қурбонов. - Бироқ ҳозирдан қандайдир хулоса чиқариш қийин. Бизнинг асосий мақсадимиз ёшлар билан ишлаб, шакллантириш ва кейинчалик уларни сотиш. Шунинг учун ёшларимизга имконият беряпмиз. Барибир таркибимиздаги ўйинчиларимизнинг потенциали бор деб ўйлайман. Шундай экан, уларга ишонамиз. Икки-уч йилдан бери уларни жамоамизда ушлаб туришимизнинг сабаби ҳам ишонч билан боғлиқ. Яъни, вақти келиб уларни ўзбек футболи учун муносиб даражада етиштириб бера оламиз деган, хулосада тўхтаб турибмиз. Агар ишонмаганимизда қўйиб юборардик. Биз албатта бу вазиятдан чиқиб кетамиз. Бунгача ўйнаган рақибларимиз ҳам осон эмасди. Тўртта сафарда ўйнадик, балки биргина “Пахтакор” ўйин жиҳатидан биздан кучли бўлгандир, ҳар ҳолда уларнинг футболчилари индивидуал жиҳатдан кучли. Шунда ҳам икки-учта вазиятларни яратдик.\nШунингдек, охирги пайтларда клубнинг собиқ мураббийи Александр Хомяковнинг яна “Машъал”га қайтиши мумкинлиги ҳақидаги гап-сўзлар ҳам эшитилмоқда. Аслида бу қанчалик ҳақиқатга яқин? Бунга эса Илҳом Қурбонов жавоб берди.\n- Олдин ҳам айтганман, биз Хомяков билан яхши дўстмиз. Ҳозир ҳам гаплашиб турамиз. Тўғриси, ҳали у билан яна ҳамкорлик қилиш фикрига келганимиз йўқ. Агар “Машъал”га қайтаман деса, уни таҳлилчи ёки маслаҳатчи қилиб олишга қарши эмасмиз. Лекин ўзи билан гаплашаётганимизда ҳали тайёр эмаслигини айтяпти. Биз эса уни бош мураббийликка олмоқчи эмасмиз. Чунки бу лавозимни ўзимиздаги ёш мутахассисларимизга бердикми, энди улар билан ишлаб мақсадимизга эришишга ҳаракат қиламиз.\nЧемпионатимизнинг 9-туридан кейин навбатдаги учта тур беллашувлари марказлашган ҳолда Тошкент шаҳри ва Тошкент вилоятида ўтказилиши юзасидан ПФЛ ўз таклифини билдирди ва катта эҳтимол билан вазият шундай тус олади. Бунга эса “Машъал” клуби мутасаддиси ўз муносабатини қуйидагича билдирди.\n- Аслида вазиятга реал қарасак, ҳар бир жамоа ўз майдонида ўйнаса, уйингда деворлар ҳам ёрдам беради дейишади-ку. Лекин чемпионатимиз тўхтатиб қўйилса яна орқага кетиш бўлади. Натижада вақти келиб футболчиларни яна бошқатдан тайёрлашга тўғри келади. Шу боис менимча имкон даражасида чемпионатни тўхтатмаган яхши. Тўғри, ҳозирги ҳолатда кимдир бетараф майдонда ўйнайди ва бошқа сабаблар бўлиши мумкин. Лекин имкониятлардан келиб чиқиб ўйинларни давом эттириш лозим, деб ўйлайман. Агар шунда ҳам вазият йўл қўймаса, ана шунда иложимиз қолмайди, тўхтатишга. ПФЛ эса бунинг олдини олиш учун ҳам ўйинларни бир жойда ўтказишни таклиф қилди. Бу эса ПФЛнинг ўзига ҳам жуда катта масъулиятни юклайди. Жамоалар рози бўлишгач, ҳамма бир овоздан қаерда ўйнаймиз, деган саволни кўтарамиз. Майли, улар олтита стадионни ажратишди. Кейин эса ПФЛга қаерда машғулот ўтказамиз, деган саволни ҳам берамиз. Шунингдек, шаҳарнинг ичида қандай юрамиз, деймиз. Жамоалар эса ўз режаларидан келиб чиқиб шуғулланади, кимдир майдонда, тренажёр залида яна кимдир залда шуғулланмоқчи бўлади. ПФЛ эса клубларнинг шароитларини қилиб бериш учун кимгадир телефон қилади, илтимос қилади. Айтмоқчиманки, ҳозирги пайтда ПФЛнинг ўзига ҳам бу яхши вазият эмас. Аммо аниғи шуки, ҳаммамиз бир ёқадан бош чиқариб ишлашимиз керак. Кимдир ўзини ўйлаб иш тутиши эса нотўғри.


Ношукурлик ёҳуд омонатга хиёнат\nМустақиллик эл-юртимиз учун ўз тақдирининг ҳақиқий эгаси бўлиб, қадр-қимматини англаб, муносиб хаёт қечириш, истеъдод ва қобилиятларини намаён этиш имкониятларини берди. Шу ўринда Ислом дини тинчлик, инсонлар ўртасида меҳр-мурувват, ўзаро ҳурмат ва инсоний фазилатларга даъват этувчи диндир.\nИслом динининг асослари бўлмиш Қуръони карим оятлари ва Пайғамбаримиз солаллоҳу алайҳи васалламнинг ҳадисларида инсоннинг ҳаётига ноҳақ тажовуз этиш, ўзини ўзи ўлдириш, бировнинг моли, ор-номусига зарар етказиш қатъиян ман этилади. Ҳаёт инсон учун бир маротаба бериладиган энг қадрли омонатдир. Шунингдек, у Аллоҳ таоло томонидан инсонларга берилган имконият ва масъулиятдир. Аллоҳ таоло одамларга шундай имконият ва масъулиятни берган экан, инсон бу неъматни қадрламоғи, бунинг учун шукроналар қилмоғи лозим, қолаверса Аллоҳ таоло берган шундай даражага мос холда яшамоғлик лозим бўлади. Уни суистеъмол қилиб ўз жонига қасд қилган одамни Аллоҳ таоло кечирмайди.\nОдамзот бундай неъматларни асраб авайлаб қадрлаши керак, унга хиёнат қилмаслиги керак, акс ҳолда энг оғир жиноята қўл урган, ўзи эса катта гуноҳ орттирган бўлади. Қурони каримда инсонни ўзининг яшаш ҳуқуқига тажовуз қилишидан ман этилиб:\nАллоҳ таоло Қуръони каримда шундай дейди: “Ўзингизни ўзингиз ўлдирманг. Албатта, Аллоҳ сизларга раҳмлидир. Ким ҳаддан ошиб, зўравонлик билан шундай қилса, Биз уни дўзахга киритажакмиз. Бу Аллоҳ учун осон бўлган ишдир” (Нисо, 29-30).\nИмом Бухорий ривоят қилган ҳадисда Расулуллоҳ саллаллоҳу алайҳи васаллам шундай дейдилар: “Аллоҳ таоло ҳадиси қудсийда марҳамат қилурки: “Бандам ўзини-ўзи ўлдириб, Менинг унга берган умримга шукр қилмай, шошилди. Шунинг учун унга жаннатни абадий ҳаром қилдим”. Яна ҳадисда “Ким ўзини бирор нарса билан ўлдирса, қиёматда ўша нарса билан азобланади”, - деганлар. (Муттафақун алайҳ)\nМинг афсуслар бўлсинки, ҳозирги кунда баъзи инсонларда ва ёшларда хаётнинг баъзи муаммоларига сабру матонат етишмай ўз жонларига қасд қилаётганларининг гувоҳи бўлиб турибмиз. Буни Аллоҳ берган ҳаётига ношукрлик оқибати деб баҳолашдан ўзга чора йўқ. Бундай мудҳиш ҳолатлар нафақат Ислом таълимоти, балки Аллоҳ таолонинг қазои қадарига ҳам туғён қилиш, унга қарши бориш демакдир. Ўз-ўзини ўлдириш нақадар оғир гуноҳ эканини шундан ҳам билиш мумкинки, Расулуллоҳ саллаллоҳу алайҳи васаллам бундай ишни қилган кишига жаноза намозини ўқимаганлар. Шунга кўра исломий манбаларда ўз-ўзини ўлдирган кишига масжид имоми-хатиблари жаноза намози ўқиши дуруст эмас дейилган.\nХар биримиз ёшлар тарбисида эътиборли бўлиб, уларни миллий, диний қадриятларимизга амал қилган холда таълим тарбия берсак, ўзимиз хохлагандек орзу-хавас кўрсатадиган, ҳалқига ва жамиятга фойдаси тегадиган хаётнинг баъзи муаммоларига дуч келганда довдираб юқоридаги номақул ишларни қилиб ота-онасини юзини ерга қаратиб кетадиган эмас, жисмонан балким руҳан тетик ва маънан соғлом, етук фарзандларни вояга етказган бўлардик. Шундагина бундай салбий холатларни олдини олишга озгина бўлса ҳам хиссамизни қўшган бўлардик.\nПискент тумани бош имом-хатиби в.в.б: Зайнилобиддинхон Қудратов.\n/ Ношукурлик ёҳуд омонатга хиёнат


Ёзги ўқув курсида талабалар сув ресурсларидан фойдаланиш асосларини ўрганишмоқда – mulkdor.com\nJune 6 2018, 01:06 МақолаларЭкология\nТошкент ирригация ва қишлоқ хўжалигини механизациялаш муҳандислари институти (ТИҚХММИ) негизида Қозоқ-немис университети (ҚНУ) талабалари учун «Сув ресурсларидан фойдаланиш асослари: ташкил этилди. Курс АҚШ халқаро тараққиёт агентлиги (USAID), Марказий Осиё минтақавий экология маркази (МОМЭМ), Ўзбекистон Республикаси Сув хўжалиги вазирлигининг (СХВ) ҳамкорликдаги «Сув, таълим ва ҳамкорлик» (Smart Waters) лойиҳаси доирасида ташкил этилган.\nЁзги мактабда иштирок этаётган ҚНУ талабалари Афғонистан, Қозоғистон, Қирғизистон Тожикистон каби мамлакатлар вакилларидир. Ўқув курсининг асосий мақсади – келгусида Марказий Осиё ҳудудида қўлланиладиган билим ва кўникмаларни ҚНУ талабаларига етказиш ва уларнинг бу борадаги билимларини мустаҳкамлаш, ҚНУ ва ТИҚХММИ талабалари ўртасида мулоқот майдонини яратиш ҳамда маҳаллий институтимизнинг илмий-техник салоҳиятидан фойдаланишдан иборат.\n14 нафар талаба 102 ўқув соати мобайнида назарий, амалий, лабораториявий ва мустақил машғулотларни ўташади. Шунингдек, ирригация ва мелиорация объектлари, сувни тежовчи технологиялар ўрнатилган жойларда сайёр машғулотлар ўташлари кўзда тутилган.\n«Умумий сув ресурсларига ортиб бораётган талаб ва таклифнинг эса қисқариши чамбарчас минтақавий ҳамкорлик ўрнатишни талаб этади – бу сув ресурсларини самарали бошқариш ва самарали фойдаланиш учун зарурий шарт. Келгуси авлодлар учун сувдан фойдаланиш имкониятини таъминлаш бир бутунликдаги ёндошувни талаб этади, яни бунда ер ва сувга ягона ўзаро боғлиқ тизим сифатида, бутун экотизимлар тариқасида қаралади. Ёзги мактаб – хизмат кўрсатган профессорлар билан машғулотларга қатнаш, муаммолар ва уларнинг инновацион ечимини топишнинг янги усулларини ўрганиш учун ажойиб имконият. Мен талабаларни ўз фикрлари билан ўртоқлашиш, янги кашфиётлар, янги билимлар учун очиқ бўлиш, ўз-ўзини янги марралар сари ундаш ва тушунмаган пайтларида доим саволлар беришга чақирган бўлардим. Барчага омад тилайман», – деди ўзининг табрик сўзида USAIDнинг Ўзбекистондаги директори Гэри Роббинс.\nУмуман олганда, икки ҳафталик ўқув курси мобайнида талабалар сув ресурсларини ҳавзалар даражасида бошқариш асослари, ирригацион тизимларда оқимларнинг оқиш қонунияти, гидротехник иншоотларнинг эксплуатацион ишончлилиги ва хавфсизлиги, насос станциялари ва насослар эксплуатацияси, сув тежовчи суғориш технологиялари сингари модуллар билан танишишади. Маъруза қисмидан ташқари иштирокчилар учун спорт-маданий тадбирлар ҳам тайёрланган.\n«ҚНУ талабаларининг Тошкент шаҳридаги институтда шундай курс ўтаётганидан жуда хурсандмиз. Уни ташкил этиш устида узоқ ва зўр бериб ишладик. Талабаларда шундай ажойиб ўқитувчилардан таҳсил олиш имконияти пайдо бўлди. Менинг уларга чин дилдан ҳавасим келаяпти: роппа-роса икки ҳафта мобайнида маҳоратли профессорларнинг қизиқарли маърузаларини тинглашади», – таъкидлади ҚНУ ректори доктор Маркус Кайзер.\nБундан ташқари, ҚНУ талабалари 5-8 июнь кунлари Тошкент шаҳрида бўлиб ўтиши кутилаётган Марказий Осиё халқаро экология форумида (МОХЭФ-2018) фаол иштирок этишади. Форум доирасида 7 июнь куни «Марказий Осиё ёшлари» деб номланган махсус сессия ўтказилади, унда, шунингдек, Марказий Осиёнинг барқарор тараққиёт учун атроф-муҳит ҳимояси бўйича Лидерлик дастури (МОЛД) ташкилий қўмитаси аъзолари (ЦАПЛ), Ўзбекистон Экоҳаракатининг Ёшлар қаноти, ТИҚХММИ, мамлакатимиздаги ёшлар ташкилотлари, USAID вакиллари ҳам иштирок этишади.\n«Янги иқтисодий, ижтимоий, экологик реаллик шароитларида сув ресурслари минтақавий барқарор тараққиётда ҳал қилувчи аҳамият касб этади. Яқин келажакда тараққиёт кўп тарафлама сув ресуруслари, уларнинг сон ва сифатининг аҳволи, уларга бўлган талаб, истеъмол қилиш даражаси ва маданиятига боғлиқ бўлади. Сув ресурларини барқарор бошқариш доимий эътиборни талаб этади. Бу вазифаларни биргина давлат саъй-ҳаракатлари билан ҳал этиб бўлмайди. Иштирокчилар ноёб маърузалар курсини тинглашади.\nЁзги мактаб якунига кўра иштирокчилар ўз билимлари билан ўртоқлашадиган ўқитувчи-олимлар ва профессорларнинг малакасига муносиб баҳо беришади, деган умиддаман», – таъкилади ТИҚХММИ ректори Ўктам Умурзоқов.\nШунингдек, ёзги ўқув курси талабаларга ҳам ўзини таништириш ва ташкилотчиларга аталган сўзларини айтиш имконияти тақдим этилди. Иштирокчилар барча ташкилотларга миннатдорлик билдиришди ва мазмунга бой дастурни ўташга тайёр эканликларини билдиришди.\nЎзбекистонда валюта олиб кириш ва олиб чиқиш ...\nЖисмоний шахслар томонидан эквиваленти 2 000 АҚШ долларига тенг ёки ундан ошмайдиган миқдордаги нақд хорижий валютани Ўзбекистонга олиб кириш ёки Ўзбекистондан олиб чиқиб ...\nЖамиятDecember 7 2017, 02:12\nАёл икки ўғли ва ўзига ўт қўйди. болалар ўлди, ...\nСурхондарё вилоятининг Шўрчи туманида яшайдиган 27 яшар аёл 15 апрель куни ўзи ва ухлаб ётган икки нафар ўғлига бензин сепиб, ўт қўйган. Юз фоиз куйиш жароҳати олган болалар ...\nЭврил турон: дунё цвилизацияси бешиги (3-қисм )\nЎзбекэлда: “Палаги тоза...” деган гап бор. Ўзбек ўғлини уйлантиришдан олдин қизнинг етти пуштини суриштиради. Яширинча. Қиз томон ҳам бўлажак куёвнинг уруғ - аймоғини билиб ...\nМақолаларMay 27 2018, 06:05


6 Май 13:29\nНур-Султан шаҳрида 18 нафар фахрий истиқомат қилади. Уларга Ғалаба куни муносабати билан 1 миллион тенгедан ортиқ бир марталик тўлов берилади.\nАлматида 62 нафар уруш қатнашчиси ушбу тоифага тенглаштирилган ва 13 нафар Даманск уруши фахрийси истиқомат қилади. Байрамда уларнинг ҳар бирига 1 миллион тенгедан берилади.\nЧимкентлик 7 нафар фахрийга Ғалаба байрами муносабати билан 1 миллион тенгедан бир марталик ёрдам берилади. Бундан ташқари, фронт фахрийлари ва Иккинчи жаҳон уруши қатнашчиларининг беваларига 36 756 тенгедан тўланади. Афғонистон уруши, Тожикистон-Афғонистон чегараси, Тоғли Қорабоғ, Ироқдаги можароларда, Семей полигони ва Чернобил АЭСдаги авария оқибатларини бартараф этишда иштирок этган 2165 нафар фуқарога 110 268 тенге берилади.\nАқмола вилоятида 10 нафар уруш қатнашчиси бор. Уларнинг ҳар бирига 1 миллион тенгедан бир марталик ижтимоий ёрдам берилади.\nАқтўбе вилоятида 8 нафар уруш фахрийси яшайди. Уларнинг ҳар бирига 2 миллион тенгедан берилади.\nАлмати вилоятида 26 нафар Иккинчи жаҳон уруши қатнашчиси бор. Уларнинг ҳар бирига 1 миллион тенгедан бериш режалаштирилган.\nАтирау вилоятида концлагер маҳбуси бўлган 1 нафар фуқаро истиқомат қилади. У 1 миллион тенге олади.\nҒарбий Қозоғистондаги 21 нафар уруш қатнашчиси 1 миллион тенгедан олади.\nЖамбил вилоятида 26 нафар уруш қатнашчиси ва ногирони бор. Шунингдек, уларга Ғалаба байрами муносабати билан 1 миллион тенге миқдорида бир марталик ижтимоий ёрдам берилди.\nҚарағанди вилоятининг 25 нафар фахрийси 1 миллион тенгедан олади.\nҚостанай вилоятида 35 нафар фахрий истиқомат қилади. Байрам муносабати билан уларнинг ҳар бирига 1 миллион тенгедан бир марталик ижтимоий тўлов берилди. Бундан ташқари, жорий йилда уруш қатнашчиларига тенглаштирилган бошқа тоифаларга тўланадиган тўловлар миқдори ҳам оширилди.\nҚизилўрда вилоятида 7 нафар Иккинчи жаҳон уруши қатнашчиси бор. Уларга вилоят бюджетидан 1 миллион тенге, маҳаллий бюджетдан эса 122,5 минг тенгедан бир марталик ижтимоий ёрдам ажратилди.\nМанғистау вилоятида 6 нафар уруш қатнашчиси истиқомат қилади. Йил бошидан буён уларга коммунал тўловлар учун 202 минг тенге тўланган. Шунингдек, маҳаллий бюджетдан бир марталик ёрдам сифатида 1 миллион тенге тўланган.\nПавлодар вилоятида 18 нафар уруш қатнашчиси истиқомат қилади. Ғалаба байрами муносабати билан уларга 2 миллион тенге миқдорида бир марталик моддий ёрдам берилади.\nШимолий Қозоғистон вилоятида 15 нафар фахрий бор. Уларга 1 миллион тенге миқдорида бир марталик ёрдам берилди.\nТуркистон вилоятидаги 22 нафар фахрийга 1 миллион тенге ёрдам берилади.\nШарқий Қозоғистон вилоятида 42 нафар уруш қатнашчиси 1,5 миллион тенгедан ёрдам пули олади.\n#Ижтимоий ёрдам #Ғалаба куни


Ўзбекистонда бошланган ҳафтада қандай об-ҳаво кузатилади? ЎзГидромет маълумот берди - Darakchi\nЖАМИЯТ 17.01.2022, 11:40\nБугун ва эртага Ўзбекистон ҳудуди бўйича беқарор об-ҳаво сақланиб туради, бундай ҳолат Эрон ҳудудларидан иссиқ ва жуда нам ҳаво массалари кириб келиши билан боғлиқдир. Бу ҳақда Гидрометеорология хизмати маркази хабар берди.\nХабарда айтилишича, Республика бўйича баъзи жойларда ёмғир ёғади, баъзи жойларда кучли бўлиши мумкин, шимолда ёғингарчилик (ёмғир қорга айланади) бўлади. Ҳаво ҳарорати кечаси 3-8° илиқ, кундузи 5-10° илиқ, баъзи жойларда ҳаво очиқ бўлганда 12° илиққача, шимолда кечаси 3-8° совуқ, кундузи 3° совуқ -2° илиқ атрофида бўлади.


Ҳужжат қалбакилаштирган фуқарога жиноят иши қўзғатилди » Жиззах вилояти ички ишлар бошқармаси расмий сайти\nЖиззах вилояти ички ишлар бошқармаси » ИИБ хабарлари » Ҳужжат қалбакилаштирган фуқарога жиноят иши қўзғатилди\nҲужжат қалбакилаштирган фуқарога жиноят иши қўзғатилди\nВилоят йўл ҳаракати хавфсизлиги бошқармаси ходимлари томонидан зоминлик Э.Т. бошқарувидаги “Ваз 2107” “Жигули” русумли автоулов тўхтатилиб, ҳайдовчининг ҳужжатлари текширилганда тақдим этилган ҳайдовчилик гувоҳномаси ва огоҳлантириш талони ички ишлар ходимларида шубҳа уйғотди.\nСуриштирув жараёнида ходимлар бежиз шубҳаланмаганлиги аён бўлди. Яъни, ҳужжатлар қалбаки бўлиб чиқди. Зомин тумани ички ишлар бўлими томонидан 31-сонли умумтаълим мактабида уюштирилган жиноят муҳокамасида ҳудуд аҳолиси билан бирга вилоят йўл ҳаракати хавфсизлиги бошқармаси, туман ҳокимлиги ва прокуратура вакиллари иштирок этдилар.\nМаълум бўлишича, Зомин тумани, Ширин қишлоқ фуқаролар йиғини, Қудуқча қишлоғида яшовчи Э.Т. автотранспорт бошқаришга ҳаваси баланд бўлган, аммо ҳайдовчилик гувоҳномаси йўқ эди. Бу орзусини ушалтириш ташвишига тушиб қолганида танишларидан бири туман марказида яшовчи Қ.А. ҳар қандай ҳужжатни ясай олишини айтади.\nТаниши алдамабди, 100 минг сўм эвазига бинойидек ҳайдовчилик гувоҳномаси ва огоҳлантириш талонига эга бўлди. Аммо йўл ҳаракати хавфсизлиги ходимлари қалбаки ҳужжатни бир қарашдаёқ сезиб қолишди.Муқаддам бухгалтерия тизимида йўл қўйган андаккина нуқсони учун судланган Э.Т. унга автоулов бошқариш ҳуқуқини берувчи ҳужжатни ким ясаб берганлигини узоқ яшириб ўтирмади.\nҲайдовчилик гувоҳномаси Қ.А. қалбакилаштирган ягона ҳужжат эмас. Ким нима сўраса, рангли принтер ва сканер кўмагида ясаб бераверган. Ҳайдовчилик гувоҳномаси, ишончнома, ташкилот муҳри ва ҳатто концертга чипта ҳам. Бу қилмиши учун у 4 маротаба судланган.\nЙиғилишда ушбу жиноят оқибатида йўл-транспорт ҳодисаси содир бўлиши мумкинлиги билдирилар экан, вилоятимиз йўлларида юз берган бир қатор кўнгилсиз ҳодисалар ҳақида атрофлича маълумот берилди.\nМуҳокама давомида муқаддам шу туманда яшаган тергов ва жавобгарликдан қочиб юрган 6 нафар шахснинг қилмишлари ҳақида маълумот берилиб, қидирувдагиларни мамлакатимизга қайтариш борасида амалга оширилаётган тадбирлар тўғрисида сўз юритилди. Туманда жиноят ва ҳуқуқбузарликларнинг олдини олиш борасида шу каби тадбирлар мунтазам ўтказилмоқда.\nЖиззах вилояти ИИБ ахборот мультимедиа гурҳи.


Шахсни тасдиқловчи ҳужжатга ўзгартириш киритиш тартибини биласизми 30-11-2021, 23:33 | Zamin.uz\n09:43 / 17.04.2019\nШахсни тасдиқловчи ҳужжатга ўзгартириш киритиш тартибини биласизми?\nЎзбекча исм-фамилиянинг русча талаффуз билан айтилиши, ҳаттоки шу ҳолатда ёзилишига кўп дуч келганмиз. Бундай қўпол бузилишлар нафақат кундалик сўзлашувда, балки расмий ҳужжатларда ҳам кузатилиши одатий ҳолга айланиб қолган. Исмга бундай ҳурматсизлик нафақат унинг маъносини ўзгартириб юбориши, балки ҳужжатлар алмашинувида бир қанча ноқулайликларни ҳам туғдириши мумкин.\nПаспорт ва туғилганлик тўғрисидаги гувоҳномаларда исм ва фамилиянинг русча муқобил асосида ёзилиши собиқ Cовет даври қолдирган мерослардан бири. Ўша даврда расмий идоралардаги рус мулозимлари исм-фамилияни расмийлаштиришда қандай эшитса, худди шундай муҳрлаган. Аммо бу ғализликлар ҳанузгача фамилиядан фамилияга ўтиб келмоқда.\nМаълумотларга қараганда, исм-фамилияси ҳужжатларда нотўғри қайд қилинганларнинг 82 фоизи ҳужжатга ўзгартириш киритишни ортиқча ташвиш, деб ҳисоблагани учун ҳам хатони била туриб ўзгартирмасликни афзал кўради.\nШайхонтоҳур тумани Ички ишлар органлари фаолиятини мувофиқлаштириш бошқармаси миграция ва фуқароликни расмийлаштириш бўлими вакилининг баён қилишича, паспортда кўрсатилган маълумотлар «Туғилганлик тўғрисидаги гувоҳнома»да берилган маълумотларга мос келмаса, бунинг учун бошқарма жавобгар бўлади.\n«Аммо «Туғилганлик тўғрисидаги гувоҳнома» да йўл қўйилган имловий хатолар учун «паспортний стол» масъул эмас. Чунки гувоҳномадаги маълумотлар ўз ҳолича паспортга кўчирилади», — дейди у.\n«Туғилганлик ҳақидаги гувоҳномани олишда исм-шарифларни имло хатосиз ёзишга ҳаракат қиламиз. Чунки чақалоқ учун туғилганлик ҳақидаги гувоҳномани олгани келган ота ёки бошқа васий шахс исмни аризада ёзма равишда тақдим қилади. Биз уни имло луғатларидан текширамиз Агар хато бўлса, тўғри вариантини кўрсатиб, тушунтирамиз. Луғат ва соҳавий норматив ҳужжатларга таянамиз.\nШунга қарамай, хатолар камаймаётганини кузатиш мумкин. Чунки «Туғилганлик тўғрисидаги гувоҳнома»га боланинг фамилияси ота-онанинг паспортидан (агар бошқа фамилия берилмаса) бор ҳолича кўчирилади», — дейди ФҲДЁ бўлими инспектори Лола Ҳожиева.\nИнспекторнинг баён қилишича, эндиликда ФҲДЁ бўлимларида ота фамилиясидаги хато фарзандининг ҳужжатига тўғрилаб ёзилиши тартиби йўлга қўйилмоқда. Бироқ қонунчиликка асосан фақат ота-она розилиги билангина бундай ўзгартириш киритилиши мумкин.\n«Лекин аксарият бу хатоларнинг тўғриланишини онгли равишда рад этади. «Хато бўлса ҳам фамилиямиз бир хил бўлсин» , дейишади. Бу ҳолатда ФҲДЁ ходими фамилияни бор ҳолатида кўчиришга мажбур бўлади. Қонунчиликка асосан болага исм қўйиш ота-онанинг ҳуқуқидир. Туғилганлик ҳақидаги гувоҳномага ҳам исм ота-она қандай хоҳласа, шундай ёзилади. Қўпол қилиб айтганда, ота-она била туриб хато ёзишни ҳам талаб қилиши мумкин, деган гап» , — дея қўшимча қилди мутахассис.\nВазирлар Маҳкамасининг 2016 йил 14 ноябрдаги «Фуқаролик ҳолати далолатномаларини қайд этиш қоидаларини тасдиқлаш тўғрисида» ги қарорида далолатнома ёзувларини ўзгартириш, тузатиш, тўлдириш ҳақида тегишли қоидалар белгиланган. Далолатнома ёзувларига ўзгартиришлар, тузатишлар ва қўшимчалар киритиш етарли асослар мавжуд бўлганда ва манфаатдор шахслар ўртасида низо бўлмаганда, ушбу ёзувлар сақланаётган жойдаги, агар улар Ўзбекистон Республикаси ҳудудида тузилган бўлса, ФҲДЁ органи томонидан амалга оширилади.\nФҲДЁ органининг далолатнома ёзувларига ўзгартиришлар киритишни рад этиш юзасидан суд тартибида шикоят қилиниши мумкин.\nФамилия, исм, ота исмини ўзгартиришни истаган шахс 16 ёшга тўлгандагина унинг аризаси тегишли орган томонидан кўриб чиқилади. Агар 16 ёшга тўлган шахс паспорт ёки паспорт ўрнини босувчи шахсни тасдиқловчи бошқа ҳужжат олгунга қадар фамилияси, исми, ота исмини ўзгартириш ҳақида ариза берса, у ҳолда аризага «Туғилганлик ҳақида гувоҳнома» илова қилинади.\nФҲДЁ бўлими томонидан йиғилган ҳужжатлар тегишли текширув ўтказиш учун ички ишлар органга жўнатилади. Ички ишлар органи тақдим қилинган ҳужжатларни 30 кун мобайнида ўрганиб чиқади, ариза берувчининг фамилияси, исми, ота исмини ўзгартириш хусусида асосланган хулоса тузади ва уни ФҲДЁ органига тақдим этади. Ариза берувчининг фамилияси, исми, ота исмининг ўзгартирилиши мақсадга мувофиқ эмаслиги тўғрисида хулоса тузилган тақдирда ушбу ҳолатнинг сабаблари аниқ кўрсатилиши керак.\nАгар «Давлат тили тўғрисида» ги Қонуннинг 15-моддасига кўра исмига «-хон» , «-хўжа» , «-бону» , « -бегим» каби, ота исмини ёзишда «-евич» , «-овна» , «қизи» , «ўғли» каби қўшимчаларни киритишни ёки олиб ташлашни истаса, бу ҳолат шахснинг ёшидан қатъи назар, далолатнома ёзувига қўшимча киритиш йўли билан амалга оширилади. Аксинча, далолатнома ёзувида шахснинг исми қисқартирилиб, эркалаш шаклида ёки имловий хато билан ёзилган бўлса, далолатнома ёзувига тузатиш киритиш ушбу шахснинг аризаси асосида амалга оширилади.\nДалолатнома ёзувига ўзгартириш киритишга етарли асослар мавжуд бўлганда, тегишли ўзгартиришлар киритилади ва ариза берувчига янги гувоҳнома расмийлаштирилиб, янги гувоҳномага «такрорий» белгиси қўйилмайди.\nУмуман олганда, исм-фамилиядаги хатони тузатиш кўпчилик ўйлаганидек ғалвали иш эмас, бу исмга ва тилга бўлган ҳурмат, турли ноқулай вазиятлардан қочиш учун ечимдир.\nЯнгиликлар » Жамият » Шахсни тасдиқловчи ҳужжатга ўзгартириш киритиш тартибини биласизми?


Телеграмдаги пул тикиб ўйналадиган ўйинлар – «Ислом ота» жомеъ масжиди\nБош саҳифа/Мақолалар/Телеграмдаги пул тикиб ўйналадиган ўйинлар\n“Сендан хамр ва қимор ҳақида сўрарлар. Сен: «Иккисида катта гуноҳ ва кишилар учун манфаат бор ва гуноҳлари нафларидан каттадир», деб айт. Ва сендан нимани нафақа қилишни сўрарлар. Сен:«Ортиқчасини», деб айт. Аллоҳ шундоқ қилиб сизга Ўз оятларини баён қилади. Шоядки тафаккур қилсангиз”.\n“Эй иймон келтирганлар! Албатта, хамр, қимор, бутлар ва (фол очадиган) чўплар ифлосдир. Шайтоннинг ишидир. Бас, ундан четда бўлинг. Шоядки, нажот топсангиз”\nслайд Телеграмдаги пул тикиб ўйналадиган ўйинлар


Ислом нури газетасининг 1-сони нашрдан чиқди - Hidoyat.uz\nАсосий саҳифа Янгиликлар Ўзбекистон янгиликлари Ислом нури газетасининг 1-сони нашрдан чиқди\nЧоп этилди Yanvar 25, 2019 Ислом нури газетасининг 1-сони нашрдан чиқдиda fikr bildirishni o'chirish\nБугунги кунда юртимизда юзлаб нашрлар миллионлаб ададда босилиб, ўқувчилар қўлига етиб бормоқда. Бундай нашрлар орасида “Ислом нури” газетасининг ўзига хос ўрни бор. Сабаби газетада босилган диний-маърифий мавзудаги мақолалар юртимиз мусулмонларининг кўнглидан жой олиб улгурган.\n2019 йилда янги шаклда чоп этилган ҳамда материаллари устида тинмай ишланган газета муштарийлар томон йўлга чиқди.\nГазетамизнинг жорий йилдаги илк сонида қуйидаги мавзулардаги мақолалар билан танишишингиз мумкин:\nЮртдошларимиз вақф ҳақида аниқ тасаввурга эга бўлиш учун таҳририятимизга: “Вақф нима?”, “Қандай мулк вақф ҳисобланади?”, “Вақф молидан кимлар фойдаланиши мумкин?”, деган саволлар билан мурожаат қилишмоқда. Кўпсонли мухлисларнинг талаб ва истакларини инобатга олиб, “Вақф нима?” номли мақолани эътиборингизга ҳавола этамиз.\nГазетамизда “Мусулмон одоби” номли рукн кўпчилик учун фойдали бўлиши турган гап. Ушбу рукн остида “Энг енгил садақа” мақоласидан баҳраманд бўлинг.\nМуҳаммад ибн Сулаймон Тамимий ҳақидаги «Куёв жаноблари» номли мақолани ўқиб, ўзингиз баҳо берасиз деган умиддамиз.\nҲаёт чорраҳаларида рукни остидаги “Онаизор мактуби” номли мақолани ўқиб кўнглингизда онангизга бўлган муҳаббатингиз янада ошади. Ушбу ҳикояни ўқиб кўнглингиз юмшаши, ҳаттоки кўз ёшларингизни ушлаб қололмаслингиз ҳам эҳтимолдан ҳоли эмас.\nБундан ташқари, газетамизнинг илк сонида “Оғиздаги тош”, “Кўзгудаги биз”, “Виждон азобида қолмайлик…”, “Анор” сингари мақолаларни ўқишингиз мумкин.


БМТ Бош Котиби Ўзбекистонга сафар қилмоқда - BBC News O'zbek\nБМТ Бош Котиби Ўзбекистонга сафар қилмоқда\nImage caption Халқаро ташкилотлар Пан Ги Мунни Ўзбекистон раҳбарияти билан мулоқотларда инсон ҳуқуқлари масаласини қатъий бир шаклда қўйишга чақирганлар.\nЎзбекистоннинг Оролбўйи минтақасига сафар қилган БМТ Бош Котиби Пан Ги Мун Марказий Осиё раҳбарларини минтақанинг экологик муаммоларини ечишда ҳамкорликни кучайтиришга чақирган.\nАссошиэйтед Пресс хабар агентлиги Нукусга етиб борган БМТ Бош котибининг минтақа раҳбарларини "биргаликда ўтириб, муаммога ечим топиш" борасида огоҳлантирмоқчи экани ҳақидаги сўзларини келтиради.\n1960-йилларга қадар дунёнинг тўртинчи йирик кўли ҳисобланган Орол денгизи ҳозирда тенг ярмига қисқарган.\nАсосий сабаб бундан ярим аср муқаддам бошланган пахта культивацияси, деб билинади.\nМутахассисларнинг айтишларича, Орол денгизи минтақадаги атроф-муҳит фожиасининг эпицентри, холос. Экологик ҳалокат Орол атрофидаги минглаб километр ҳудудни қамраб олган.\nБМТга кўра, ҳалокат минтақадаги уч ярим миллион аҳолининг ҳаёти, иш ва яшаш шароитларининг кескин ёмонлашиб кетишига сабаб бўлган.\nБир пайтлар Оролбўйида кенг ривожланган балиқчилик саноати ўрнини камқонлик, ўткир нафас йўли хасталиклари, болалар ва оналар ўртасидаги юқори ўлим даражаси эгаллаган.\nАммо сўнгги йилларда Оролбўйидаги ҳалокат оқибатларини бартараф этиш ва минтақа аҳолисининг ҳаётини яхшилаш борасида ижобий ўзгаришларнинг кузатилаётгани ва бунда БМТ амалга ошираётган лойиҳаларнинг ҳиссаси катта экани айтилади.\nБирлашган Миллатлар мустақилликдан сўнг минтақа заҳиралари учун курашни бошлаб юборган Марказий Осиё давлатларини Оролбўйидаги экологик вазиятни яхшилашда ўзаро ҳамкорликнинг муҳим эканига ишонтира олган.\nАммо БМТ Бош котибининг сафари минтақада сув заҳиралари юзасидан тортишувлар янгидан авж олган пайтга тўғри келмоқда.\nТожикистон ва Қирғизистоннинг ўз энергетика эҳтиёжлари учун шўро даврида лойиҳаланган йирик гидро иншоотлар қурилишини амалга ошириш режалари дарёнинг қуйи оқимидаги давлатлар, хусусан минтақада сувни энг кўп истеъмол қиладиган Ўзбекистоннинг қаттиқ қаршилигига дуч келган.\nЎзбек томонининг фикрича, ушбу лойиҳалар Марказий Осиёда шундоқ ҳам долзарб бўлган сув муаммосини янада мураккаблаштиради ва минтақа экологиясини издан чиқариб юборади.\nЎзбекистон мавжуд лойиҳалар юзасидан мустақил халқаро экспертиза ўтказишни талаб қилган.\nШанба куни Қирғизистонда бўлган Пан Ги Мун Бирлашган Миллатлар минтақа давлатларига сув муаммосини ечишда воситачилик ролини бажариши мумкинлигига ишора этган.\n"Мен минтақадаги табиий заҳиралардан биргаликда фойдаланиш Марказий Осиёнинг барча давлатлари манфаатларига мос, деган фикрдаман. Албатта, ушбу масалаларни муҳокама қилган пайтда гап мустақил давлатлар ҳақида кетаётганини инобатга олиш керак. Ва ҳар бир мамлакат мустақиллиги ҳурмат қилиниши шарт," -деб айтган Пан Ги Мун жаноблари.\nСув муаммоси БМТ Бош котибининг душанба куни Ўзбекистон Президенти Ислом Каримов билан учрашув кун тартибидаги асосий мавзулардан бўлиши кутилмоқда.\nРасмий Тошкент жаҳон ҳамжамияти минтақада қурилиши режаланаётган янги гидро иншоотлар борасида ўзининг хавотирларига шерик эканини айтиб келади.\nАммо таҳлилчиларга кўра, Пан Ги Муннинг Бишкекда қилган баёноти БМТ бу борада бетараф мавқеъни эгаллашга ҳаракат қилаётганини кўрсатади.\nТашриф арафасида халқаро инсон ҳуқуқлари ташкилотлари Пан Ги Мунни Ўзбекистон раҳбарияти билан музокараларда инсон ҳуқуқлари масаласини қатъий бир шаклда қўйишга чақирганлар.\nНью Йоркда жойлашган Хюман Райтс Вотч ташкилоти БМТ Бош котибига йўллаган мактубида ўзбек расмийлари билан мулоқот чоғида мамлакат қамоқхоналаридаги инсон ҳуқуқлари фаоллари ва мустақил журналистларни ҳеч қандай шартсиз, зудлик билан озод этишни талаб қилишга чақирган.\nТашкилот шунингдек, ҳукуматни қийноқлар ва диндорларга қарши таъқибларни тўхтатиш, болаларнинг мажбурий меҳнатига барҳам бериш юзасидан огоҳлантиришга чақирган.\nХюман Райтс Вотч Андижон қирғини учун жавобгарлик масаласи ўзбек ҳукуматининг ёдига солиниши кераклигини айтган.\nЎтган ҳафта БМТнинг 18 экспертдан иборат ҳайъати Андижон воқеалари юзасидан ўзининг илк ҳисоботини эълон қилган.\nҲисоботда БМТнинг Андижон воқеалари юзасидан мустақил, ҳар томонлама текширув ўтказиш ҳақидаги чақириғи такрорланган.\nАммо ўтган ой БМТ Инсон Ҳуқуқлари Кенгашининг Нью Йоркдаги сессияси чоғида Ўзбекистон ҳукумат ҳайъатининг бошлиғи Акмал Саидов Андижон воқеалари юзасидан текширув ўтказиш чақириқларини яна бир марта рад этган.\nЖума куни Ашхободда бўлган БМТ Бош котиби Туркманистонни инсон ҳуқуқлари борасида олган мажбуриятларини бажариш ҳақида огоҳлантирган.\n"Мен Туркманистон ҳукуматини инсон ҳуқуқлари соҳасидаги халқаро мажбуриятларини бажаришга чақирдим", - деб айтган Президент Бердимуҳаммедов билан музокаралардан сўнг журналистларга гапирган Пан Ги Мун.\nАммо БМТ Бош котибининг Президент Каримов билан музокараларида инсон ҳуқуқлари кун тартибида қанчалик юқори ўрин эгаллаши қоронғу.\nАйни пайтда Қашқадарёдаги инсон ҳуқуқлари гуруҳи Қарши шаҳрида ораларида икки нафар ҳуқуқ фаоли бўлган уч аёл устидан маҳкама жараёни БМТ Бош Котибининг Ўзбекистонга ташрифи арафасида номаълум муддатга қолдирилгани ҳақида хабар тарқатган.\nНорасмий Ўзбекистон Инсон ҳуқуқлари жамияти фаоли Гулшан Қораевага кўра, Меҳринисо Ҳамдамова, Зулхумор Ҳамдамова ва Шаҳло Раҳматовалар давлат тузумига тажовуз қилишда айбланмоқда.\n12 мартда бошланган маҳкама жараёни бир неча марта қолдирилган.\nҲуқуқ фаоллари маҳкама жараёнидаги танаффуслар БМТ Инсон ҳуқуқлари қўмитасининг Ўзбекистондаги вазият муҳокама этилган сессияси ва БМТ Бош котибининг Ўзбекистонга ташрифи билан боғлиқ эканини тахмин этишмоқда.


Футбол майдонида юз берган даҳшат, Австралияда ёғган қор, «уйи»дан қочган филлар подаси. Ҳафта суратлари - Daryo\n23:54, 12.06.2021 99282\nДунё ва Ўзбекистоннинг турли нуқталарида ҳафта давомида олинган сара суратларни намойиш қиламиз.\nАҚШнинг Орегон штатидаги бошига пашша қўниб турган Калифорния юмронқозиғи.\nТошкент вилояти Бўстонлиқ тумани Оқтош қишлоғи яқинидаги шаршара.\nХитойдаги яшаш жойи – Миллий табиат қўриқхонасидан 500 километр шимолга кетиб қолган филлар Кунминг яқинидаги ўрмонда ухлаяпти.\nМавзуга доир: Ҳиндистонда 18 та фил яшин уриши оқибатида нобуд бўлди\nТошкент шаҳридаги Себзор кўчасида тротуарга ағдарилган реклама устуни 10 кундан буён пиёдаларга халал бериб турибди. Бу каби ҳолатлар шаҳар бўйлаб кўплаб топилади. Аввалроқ, 2 июль куни Тахтапул кўчасида пиёдалар йўлига кўндаланг ағдариб ташланган реклама устунининг сурати эълон қилинганди. Лекин масъуллар пойтахт аҳолиси ва шаҳар меҳмонлари ҳаракатига қанчалик халал бераётганликларини ўйлаб ҳам кўрганлари йўқ.\nМавзуга доир: Тошкентда бузилаётган реклама баннерларидан бири ҳаракатланаётган Spark устига қулади (видео)\nБарселонада бўлиб ўтган Гранд При мусобоқасида фалокатга учраган Petronas Yamaha SRT жамоаси пойгачиси.\nЎзбек футболи юлдузи, «Олмалиқ» жамоаси бош мураббийи Миржалол Қосимов ПФЛ бош директори вазифасини бажарувчи Диёр Имомхўжаев ва бошқа ҳамкасблари даврасида суҳбат қурмоқда. Эслатиб ўтамиз, Тошкентда 12 июнь куни футбол бўйича ДХХ Раиси Кубогининг финал босқичи учун қуръа ташлаш маросими бўлиб ўтди.\nМавзуга доир: Тошкентда 12—15 июнь кунлари футбол бўйича ДХХ Раиси Кубогининг финал босқичи ўтказилади\nҚуёшнинг қисман тутилиши фонида суратга олинган Нью-Йоркдаги Озодлик ҳайкали.\nМавзуга доир: NASA сунъий йўлдоши космосдан туриб Қуёш тутилиши вақтидаги Ернинг ҳолатини тасвирга олди (видео)\nТошкентда 12—15 июнь кунлари футбол бўйича ДХХ Раиси Кубогининг финал босқичи ўтказилади. 12 июнь куни ушбу босқич учрашувлари учун қуръа ташлаш маросими бўлиб ўтди. Суратда ўзбек футболи юлдузи, «Олмалиқ» жамоаси бош мураббийи Миржалол Қосимов қуръада жамоаларни аниқлаб бермоқда.\nҲиндистоннинг Мумбай шаҳрида кучли муссон ёғингарчиликлари оқибатида сув тошган кўчада ўйнаётган қиз.\nТуғилган кун тортини қилич билан кесаётган Буюк Британия қироличаси Елизавета II. Қиролича 95 ёшга тўлганини 12 июнь куни расман нишонлади. Монархнинг таваллуд куни анъанавий тарзда июнь ойининг иккинчи шанбасида нишонланади.\nХитойнинг Шенян шаҳрида бўлиб ўтган Танг сулоласи даврига бағишланган тунги кўргазма.\nКанаданинг Торонто шаҳридаги қуёш тутилиши. 10 июнь куни Ер сайёрасининг шимолий минтақаларида яшовчи аҳоли қисман қуёш тутилиши ҳодисасига гувоҳ бўлди.\nАвстралиянинг Янги Жанубий Уэльс штатида қор ёғди. Жанубий яримшарда ҳозир қиш фасли ҳисобланади.\nМосквада мамлакат байроғи ранглари акс этган кийим кийган қизлар «Россия куни» байрамини нишонламоқда. «Россия куни» анъанавий равишда оммавий байрамлар, спорт тадбирлари ва концертлар билан нишонланади. Байрам сўнгида Қизил майдонда мушакбозлик бўлиб ўтади.\nNASA Юпитернинг «ой»и Ганимеднинг янги суратини эълон қилди. Сурат Juno космик кемаси томонидан олинган.\nШотланд куйчиси Франциянинг Нормандия вилоятида D-day кунининг 77 йиллиги муносабати билан қуёш чиқиши пайтида мусиқа чалмоқда. D-day бу – Иккинчи жаҳон уруши вақтида иттифоқчиларнинг бирлашган қўшини Нормандия соҳилларига туширилиши муносабати билан нишонланадиган кун.\nЕвро-2020 мусобақасининг Дания—Финляндия учрашуви вақтида даниялик футболчи Кристиан Эриксен ҳушидан кетиб, майдонга йиқилди. Тиббий муолажа вақтида футболчининг сафдошлари уни ўраб турди. Футболчи шифохонага олиб кетилди, ўйин узоқ вақтли тўхталишдан сўнг давом эттирилди.\nМавзуга доир: Евро—2020 да даҳшат: шифокорлар Кристиан Эриксеннинг ҳаётини майдонда сақлаб қолди, унинг аҳволи барқарорлашди. У нафас олмоқда ва гапирмоқда\nАнглиянинг Кил шаҳри яқинида чорва учун силос озуқаси тайёрлаш мақсадида ўт ўраётган фермер.\nРуминияда Қаҳрамонлар кунини нишонлашда қатнашаётган ҳарбий.\nГонконг аквариумида сузиб юрган акулалар.\nАбдулла ан-Нацҳеҳ, Усайд Абу Ҳалаф ва Ҳаммам Абу Снейна Ғарбий Соҳилнинг Хеврон шаҳридаги анъанавий тош уйларнинг томлари ва зиналарида паркур билан шуғулланмоқда.\nДания—Финляндия учрашуви вақтида ҳушини йўқотиб, майдонга йиқилган Кристиан Эриксен майдондан олиб чиқиб кетилмоқда. Суратда унинг ҳушига келганини кўриш мумкин. УЕФА шифохонага ётқизилган футболчининг аҳволи барқарор эканини маълум қилди.\nБуюк Британияга G7 давлатлари саммити учун келган раҳбарлар қиролича Елизавета II’нинг туғилган кунига ташриф буюрди. Суратда қиролича билан суҳбатлашаётган Жо Байден ва унинг рафиқаси. Орқароқда шаҳзода Чарльз, Франция президенти Эммануэль Макрон ва унинг рафиқаси Брижит Макрон меҳмонлар билан суҳбатлашиб турибди.\nҲиндистондаги дон бозорида маккажўхори донларини қуёш остида қуритаётган одамлар.\nФранцуз фотографи ва кўча рассоми JR’нинг Парижда чизган арт-инсталляциясида суратга тушаётган аёл.\nЗамонавий бешкураш бўйича Германия чемпионатида қатнашаётган аёл спортчилар.\nТуркиянинг Битлис шаҳри яқинидаги қирда ўтлаб юрган қўйлар подаси.\n23:58, 07.10.2021 74337\n19:16, 03.10.2021 72939\n20:37, 22.10.2021 127135\n00:31, 26.10.2021 4\n23:54 Бугун 1648\n23:45 Бугун 1620\n23:29 Бугун 1492\n10:17, 24.10.2021 75480\n10:11, 24.10.2021 63548\n10:31, 24.10.2021 57152\n16:16 Бугун 52236


ОАВ: Apple’нинг Хитойдаги етказиб берувчиси 60 минг ишчи ўрнини роботларга алмаштирди\n10:18 / 26.05.2016\nApple буюртмаларини бажарувчи Hon Hai компанияси (Foxconn Technology Group сифатида ҳам таниқли) 25 май куни 60 минг нафар ишичиси ўрнини роботларга алмаштирди. Бу қадам узоқ лойиҳаларни амалга ошириш учун харажатларни камайтириш ва ишлаб чиқарилаётган маҳсулотларни сифатини яхшилаш, шунингдек, Apple’га боғлиқ ҳолда амалга оширилди. Бу ҳақда Fox News телеканали хабар бермоқда.\nГап Цзянсу провинциясидаги Куньшан заводи ҳақида кетяпти. Заводда 110 минг киши меҳнат қиларди, эндиликда улар сони 50 минг нафарга тушди. Телеканалнинг баёнот беришича, бу тадбирлар провинцияда жойлашган 600 та юқори технологик фирмаларда қўллаш режалаштирилган. Ўтган йилда бу ердан 51 млн ноутбук ва 20 млн смартфон ишлаб чиқарилган.


ёшлар | Shosh.uz | Nafaqat Toshkent haqida...\nБош саҳифа » Тег архивлари: ёшлар\nТег архивлари: ёшлар\nТарбия. Эрлар ҳамиятли бўлсин\nБисмиллаҳир роҳманир роҳийм “Эр шиддатли бўлса, аёл уятли бўлади” (Халқ мақоли). Бир куни қабулимга бир йигит ҳаяжон билан кириб келиб, мулоҳазали мавзуни кўтариб қолди. У: “Қори ака, жумъа маърузаларида қизларнинг тарбияси тўғрисида кўпроқ гапирмасангиз бўлмайди…”, деб ўз эътирозини билдирди. Унинг бу сўзида яқин вақт ичида қандайдир ҳодиса рўй бергани ва қаттиқ таъсир қилгани сезилиб турарди. Ундан: «Нима бўлди?» деб сўрадим. …\nҲалолликда ўрнак бўла оладиган ёшларимиз ҳаётидан икки воқеа\nБисмиллаҳир роҳманир роҳийм Аллоҳ таолога беадад ҳамду саноларимиз, Пайғамбаримиз Муҳаммад мустафо соллаллоҳу алайҳи васалламга эса беҳисоб саловоту дурудларимиз бўлсин. Ҳозирги кунимизда динимиз кўрсатмаларига амал қилиш амри маҳол, тақво ва парҳезкорликни, ҳоссатан бировларнинг ҳаққидан қўрқмоқлик кўпчилик учун гўёки амалга ошмайдиган хом хаёлдан ўзга нарса эмас. Тўғри, Ислом тарихини ўргансак, ўтган улуғларимизнинг ҳар бири юқорида зикри ўтган фазилатларни ўзида мужассам қилиш борасида …\nИльяс: И где они теперь эти ключи?...


Тожикистонда қанча пахта терилгани маълум бўлди\nТожикистонда жорий ой бошидаги ҳолатга кўра, 270 минг тоннага яқин пахта хом ашёси терилди, деб хабар берди мамлакат Қишлоқ хўжалиги вазирлиги матбуот хизмати.\nМаълумотларга қараганда, ҳосил миқдори прогноз режасидан 76,3 фоизни ташкил этади, бу ўтган йилнинг шу даврига нисбатан 97,9 минг тоннага кўпдир. Республикада ўртача ҳосилдорлик кунига 4,9 минг тоннадан ортиқ хом ашёни ташкил этмоқда.\nБугунги кунда еттита пахта етиштирувчи туманлар ўзларининг прогноз режаларини 83 фоизга бажарган.\nТожикистон Қишлоқ хўжалиги вазирлигининг маълумотларига кўра, ўтган йили 312 минг тоннадан ортиқ пахта хом ашёси териб олинган бўлиб, бу прогноз кўрсаткичидан тахминан 90 фоизни ташкил қилган.\nЖорий йилда республикада 162,5 минг гектардан зиёд ерга пахта экилди. Хусусан, Хатлон вилоятида 155,5 минг гектардан ортиқ ер, Сўғдда 44,2 гектар майдон, республика бўйсунувидаги туманларда эса 2,8 минг гектардан ортиқ майдон пахтага ажратилди.\nТожикистонда рекорд вазнли чақалоқ туғилди\nЎзбекистон ва Тожикистон муҳим битимни имзолашга тайёргарлик кўрмоқда\n14:28 / 21.07.2018\nЎзбекистон ва Тожикистон темир йўл компаниялари транзит сафарлар бўйича келишиб олди\n14:10 / 20.07.2018


17:37 / 10.05.2013 | f-mobile | 1804\nҲолат: анчадан бери оиламизда кичик мушкулалар, кўнгилсизликлар келяпти ва кундан кунга кучаймоқда. Оиламиздан барака кетган (Адам уйда ароқ ичишга одатланганлар). Шу сабаб мен, бир қўй сўйиб қурбонлик қилиб муҳтож одамларга тарқатсак деб нийят қилган едим. Лекин адам сўйилган қўйни одатларига мувофиқ аввал ўзига тўқ бўлган яқин қаримдошларимизга ва бир икки бечораларга тарқатишларидан чўчиб шу масалада бир танишим билан маслаҳат қилган едим. Бу танишим бу ишингдан кўра нафлироқ йўл бор, яни шу нийят қилган пулингни бўлиб бўлиб муҳтож инсонларга тарқатгин деб маслаҳат бердилар. Савол: Ман қўй сўйиб еҳсон қилинган уйга Аллоҳ барака ёғдиради деб ўйлардим! Шу вазиятда қайси йўлни танлай?\nАввало отангиз ароқ ичишни ташлаб, барчангиз ибодатга ўтишингиз керак. Аллоҳ таолодан ихлос билан дуо қилароқ ҳожатларингизни раво қилишини сўрашингиз лозим. Қўй сўйишни атаган экнсиз. Бошқа жойда сўйиб ҳаммасини ўта камбағал одамларга тарқатинг.\nБенамозлик ъъРахматлиликъъ хукукини олишдаги урни


«Биз тинчимаймиз». Украина ва Канада раҳбарлари Эрондаги авиаҳалокат бўйича баёнот беришди\nЖаҳон 13:30 / 12.01.2020 15595\nКанада бош вазири Жастин Трюдо Эрон йўловчи самолёти ҳалокати учун тўлиқ жавобгарликни ўз зиммасига олиши кераклигини маълум қилди.\nТрюдонинг баёноти бортида Канада фуқаролари ҳам бўлган Украина самолёти Эроннинг ҳаво ҳужумидан мудофаа тизимидан учирилган ракета билан уриб туширилгани расман тан олингани ортидан берилди.\n«Йўловчи самолётни уриб тушириш — бу даҳшат», деди Трюдо ва Эрон юз берган воқеа учун жавобгарликни тўлиқ ўз зиммасига олиши, синчковлик билан очиқ тергов ўтказиши ва айбдорларни жавобгарликка тортиши кераклигини қўшимча қилди.\n«Биз токи адолат қарор топмагунича тинчимаймиз», дейди Трюдо. У «ҳалок бўлганларнинг оила аъзолари адолат қарор топганини кўришга ҳақли»лигини қўшимча қилган.\nУкраина президенти Владимир Зеленский эса махсус видеомурожаатида «Украина халқаро авиалиниялари»нинг Эрон ҳаво ҳужумидан мудофаа тизими томонидан уриб туширилишида айбдорларнинг барчаси жавобгарликка тортилишига ваъда берди. У Эрон президенти билан телефон мулоқотида шу масалада гаплашган.\n«Биз ҳеч ким қутулиб қола олмаслигига келишиб олдик», дейди Зеленский.\nУкраина президенти ҳалок бўлганларнинг оила аъзоларига суғурта компаниялари, авиаташувчи ва Эрон ҳукуматидан товон пулларини олишда барча зарур ёрдамни кўрсатишини таъкидлаган. Ўз навбатида, Украина ҳукумати ҳам ҳалок бўлганларнинг оила аъзоларига молиявий ёрдам ажратади.\nЗеленский видеомурожаат давомида Украина расмийлари «Боинг» авиаҳалокати тафсилотларини аниқлаш, жумладан, ДНК намуналарини тўплашда қандай ишларни амалга оширгани ҳақида батафсил сўзлаган. Шунингдек, у самолёт қора қутиларини расшифровка қилишда Украина ва Эрон мутахассислари биргаликда иш олиб бориши ҳақида хабар қилган.\nЗеленскийнинг айтишича, Украина ҳуқуқ-тартибот органлари «Боинг» ҳалокати муносабати билан Украина фуқароларининг ўлдириши ҳолати бўйича жиноят иши очган.\nУкраина президенти жаҳон ҳамжамиятини юз берган воқеа холис ва ҳар томонлама тергов қилиниши учун барча чораларни ишга солишга чақирган.\n«Украина халқаро авиалиниялари»нинг Boeing 737 русумли самолёти 8 январь куни Теҳрон яқинида қулаб тушди. Бортда 176 киши бўлган: 82 нафар эронлик, 63 нафар канадалик, 11 нафар украиналик (2 йўловчи ва экипажнинг 9 аъзоси), 10 нафар швед, 4 нафар афғон, 3 нафар германиялик ва 3 нафар буюк британиялик. Уларнинг барчаси ҳалок бўлган.\nЭрон авиаҳалокатдан уч кун ўтганидан кейингина самолёт хатолик туфайли учирилган ракета билан уриб туширилганини расман тан олди.


Кинода онамни кўрдим - zarnews.uz\nБутун халқимиз қатори мен ҳам “Илҳақ” бадиий фильмини катта ҳаяжон билан томоша қилдим. Фильм гарчанд бадиий ҳисобланса-да тарихий фактларга асосланганлиги билан ажралиб туради. Шу боис ушбу мукаммал экран асарини тарихий-бадиий кино, деб атасак ҳам бўлади.\nФильм реал ҳаётий воқеаларга асосланган. Ҳарбий комиссарнинг йигитларни урушга чорлови, фарзандларини фронтга кузатаётган оналар ҳолати, айниқса беш фарзандини жангга юбориб, биронтасининг ҳам қайтиб келишини кўрмаган, тўрт келини ва невараларига бош бўлган, оиланинг муқаддас қадриятларини асраб-авайлаб келган Зулфия Зокирова ҳам тарихий шахс.\nМаълумотларга кўра Иккинчи жаҳон урушига беш фарзандини кузатиб, уларнинг бирортаси ҳам қайтиб келмаган оила дунёда учта экан. Булар - белоруссиялик Анастасия Куприянова оиласи, АҚШнинг Айова штатидаги Том ва Анетта Селливанлар оиласи ҳамда Ўзбекистонлик Зулфия Зокирова оиласидир.\nФильмнинг бош қаҳрамони Зулфия Зокирова оқила, матонатли, садоқатли, иродали ўзбек аёли образи сифатида талқин этилган. Ҳақиқатан ҳам Зулфия она уруш ортида меҳнат фронтида кунни тунга, тунни кунга улаб ишлаган ва Буюк ғалабага муносиб ҳисса қўшган ўзбекистонлик хотин-қизлар тимсоли ҳисобланади. Фильмнинг катта муваффақияти, менинг назаримда шундаки, ундаги қаҳрамонларнинг барчаси жамланма тафсилотларга эга бўлиб, асосан, 1941-1945 йиллардаги сиёсий, ижтимоий-иқтисодий шароитда ҳаракатланади. Шу боис ҳам фильмни халқчил ва юксак ватанпарварлик руҳидаги бадиий асар, дейишимиз мумкин. Чунки уруш йилларида Ўзбекистон халқи фронтдаги жанг майдонларидагидек ҳаёт-мамот учун курашган. Аскарларимизга озиқ-овқат, кийим-кечак, ҳатто, қурол-яроғ ва ҳарбий техникалар етказиб берган.\nБеш ўғилнинг Ватан озодлиги учун жангга бориши – олий даражадаги юртпарварлик аломати, юксак маънавиятлилик белгиси, йигитлик ғурурининг ёрқин намунаси.\nБиз ўқув юртлари ва маҳаллаларда уюштириладиган маърифий тадбирларда ёшларга Зулфия она ҳамда унинг беш ўғли қаҳрамонлигини такрор ва такрор тушунтиришимиз керак. Мамлакатимиз пойтахти Тошкент шаҳридаги Олмазор туманида барпо этилган Ғалаба боғида фильм қаҳрамонлари Зулфия Зокирова ва унинг фронтдан қайтмаган беш ўғли, вафодор келинлари хотирасига ўрнатилган “Матонат мадҳияси” ҳайкалига зиёратларини уюштириб, у ерда мунтазам маънавий суҳбатлар ташкил қилсак, мақсадга мувофиқ, бўлар эди.\n“Илҳақ” фильми томошаси жараёнида раҳматли онамнинг хотираларини эсладим. Иккинчи жаҳон уруши бошланиши билан онамнинг беш акаси фронтга жўнаган. Ака-ука Райимқуловларнинг фақат биттаси урушдан оғир касал бўлиб, қайтган ва кўп ўтмай вафот этган. Қолганлари бедарак йўқолган. Улар ҳақида ҳалигача маълумот йўқ.\nЎзбекистон халқи ҳаётида бундай ўхшаш тақдирлар минглаб топилади. Шу нуқтаи назардан “Илҳақ” фильмини бутун ўзбек оналарининг матонати ҳақидаги фундаментал асар, дея оламиз.\nТеглар: kino “Илҳақ” бадиий фильми


Qalampir.uz - Юрагим бақувват бўлсин десангиз...\n11:45, 05.02.2019 Саломатлик\nАгар юракда муаммо юзага келса, бошқа тана аъзоларига ҳам салбий таъсир кўрсатади.\nСаломатлик борасида инсон танасининг ҳар бир аъзоси алоҳида аҳамиятга эга. Бироқ камдан-кам ҳолларда санчиш, жуда секин ёки жуда тез уриш орқали хаста эканлигини сездириб турадиган юрак фаолиятига ҳам эътибор бериб туриш лозим. Агар унда муаммо юзага келса, бошқа тана аъзоларига ҳам салбий таъсир кўрсатади. Натижада сурункали чарчоқ, кўнгил айниши, бош айланиши каби сезилар-сезилмас касалликлар безовта қила бошлайди.\nЮрак касаллиги кўп ҳолатларда қон босимининг кўтарилиб кетиши ва аксинча, тушиб кетишига бевосита боғлиқ бўлади. Унинг олдини олиш учун нафақат спорт билан шуғулланиш, балки тўғри овқатланиш тизимига риоя этиш ҳам талаб этилади. Қуйида юрак саломатлигига ижобий таъсир кўрсатиши мумкин бўлган маҳсулотлар билан танишишингиз мумкин:\nБалиқ. Биласизми, балиқ соғлом овқатланишнинг энг муҳим қисми ҳисобланади. У нафақат юрак фаолиятини яхшилайди, балки кўз нурининг равшанлашишига, асабни тинчлантиришга ҳам ёрдам беради. Янги тутилган балиқни қовуриб ёки димлаб истеъмол қилиш юракни зарурий антибиотиклар билан таъминлайди;\nГулкарам. Жуда кўп одамлар таомни кўкат билан истеъмол қилишни хушлайди. Бунинг ўрнини гулкарам ёки карамдошлар оиласига мансуб бўлган маҳсулотларни тановул қилиш орқали ҳам тўлдириш мумкин. Бу орқали яллиғланишни камайтириш, овқат ҳазм қилишни тартибга солиш ва холестерин даражасини камайтириш мумкин;\nЖигар. Бу айнан соғлом ҳаёт учун мўлжалланган гўштли маҳсулот ҳисобланади. У организмдаги оқсил, витамин В, С, темир моддаларига бўлган эҳтиёжни қондира олиши билан ҳам аҳамиятли;\nКартошка. Бу маҳсулот парҳез ва юрак хасталиги хавфини камайтириш учун тавсия этилади. Унда қон босимини тушириши мумкин бўлган муҳим миқдорда калий мавжуд;\nОлма. Унинг таркибида жуда кўп миқдорда антиоксидант полифеноллар бўлиб, улар холестерин миқдорини мувозанатда ушлаб туришга ёрдам беради. У юрак касалликларини олдини олиш билан бир қаторда, саратон хавфини камайтиришга, ўпкани ҳимоялашга ва иштаҳани назорат қилишга ёрдам беради;\nЁнғоқ. Азалдан одамлар фақатгина хотирани яхшилаш учун ёнғоқ истеъмол қилишган. Шу сабабли унинг бошқа фойдали жиҳатлари иккинчи даражада қолиб кетаверган. Аслида эса у жуда тўйимли мева бўлиб, нон билан бирга истеъмол қилинса, узоқ вақтгача очликдан асрайди. Майиз билан истеъмол қилинса, қондаги гемоглобин миқдорини оширади.\nҚора шоколад. Оддий шоколаддан фарқли ўлароқ, қора шоколад таркибида юрак, қон-томир фаолиятини яхшилайдиган элементлар юқори бўлади. Уни ўз меъёрида истеъмол қилиш қон босимини пасайтириш, қон оқимини яхшилашга ёрдам беради. Шунингдек, қора шоколад ўртача аччиқликда бўлса, асабни тез тинчлантиради. Кўк чой билан биргаликда истеъмол қилинса, мияга хотиржамлик бағишлайди.\nЎз саломатлигингиз ва юрак фаолиятингизни яхшилашни истасангиз, албатта, юқоридаги маҳсулотларни тез-тез истеъмол қилиб туринг.\n13:31, 15.01.2019 3 512\n20:25, 07.09.2018 35 253\nБарвақт ўлимнинг яна бир белгиси аниқланди\n14:18, 28.08.2018 8 922\nВидео: “Юракларни нурлатган калом"\n18:08, 19.05.2018 3 545\nЎзбек шифокорлари яна бир рекорд ўрнатди! Навбат – юракка\n18:06, 06.03.2018 5 945


ҚАШҚАДАРЁДА “БИР МИЛЛИОН ДАРАХТ” АКЦИЯСИГА СУВНИ ТЕЖАШ ЭКО-МАРАФОНИ UZWATERAWARE БИЛАН ҲАМКОРЛИКДА СТАРТ БЕРИЛДИ — ekolog\nҚарши шаҳридаги “Ватанпарварлар” боғида ташкил этилган «Юксалиш» умуммиллий харакати ташаббуси билан амалга оширилаётган «Бир миллион дарахт» акциясига «Сувни тежаш эко-марафони» UzWaterAware билан ҳамкорликда старт берилди. Акциянинг мақсади- ўрмонларни кесиш ва иқлим ўзгариши таъсирига қарши курашиш,одамларни ихтиёрий равишда бирлаштириш орқали қулай атроф-муҳит яратиш, Ўзбекистонда дарахтларни кўпайтириш ва ўстириш масалаларига эътиборини жалб қилишдир. Ушбу лойиҳа йилда икки маротаба куз ва баҳор фаслида ўтказиш режалаштирилган.\n-Боғимиз 8 гектар майдондан иборат бўлиб, унда мингдан ортиқ дарахт мавжуд. Акция доирасида қрим соснаси экилди. Бизнинг кўчатлар ҳамма жойда бўлганлиги сабабли Европа дарахтлари шаҳримизга кўрк бағишлашини истаб, унинг кўчатларини танладик. Энг асосийси сув танқис бўлган Қарши шаҳрида мазкур дарахтлар янги инновацион технология – намликни узоқ ушлаб турувчи гидрогель орқали экилганлиги сабабли яхши самара беради, деган умиддаман, дейди “Ватанпарвар” боғининг директори Т.Шукуров.\nАкцияга Европа иттифоқи томонидан молиялаштирувчи “UzWaterAware” Марказий Осиё ҳудудий экологик марказининг Ўзбекистондаги филиали лойиҳаси аъзолари ҳамда маҳаллий ҳокимликлар кўмагида сувни тежовчи воситалар “Гидрогель” ёрдамида кўчат экиш ташкил этилди ва бу борада маҳорат дарслари ўтилди. Бу усулнинг афзаллиги шундаки, сув танқис ҳудудларда ҳам дарахт кўчатларини бемалол ўстириш мумкин. Кўчат илдизига қўйилган махсус қоришма намликни узоқ вақт сақлаб туриш имконига эга.\n“Ал-Бухорий” номидаги илмий жамоа агрономи Алишер Турдиматовнинг фикрича, Ўзбекистонда ишлаб чиқарилаётган инновацион маҳсулот бўлиб, у Австралияда ихтиро қилинган. Дунё бўйлаб 5 та давлатда ишлаб чиқарилади. МДҲ мамлакатларида эса фақат Ўзбекистонда. Бизнинг маҳсулотимиз бошқа давлатларнинг гидрогелидан фарқи шундаки, уларда фақат намликни ушлаб туради, бизники эса ўсимликлар учун зарур бўлган барча биоэлементларни ўз ичига олган. “Бир миллион дарахт” акцияси доирасида Марказий Осиё ҳудудий экологик маркази билан ҳамкорликда вилоятларга гидрогель етказиб бериб, дарахтларни улар ёрдамида экилиши, кўчатларнинг яшаб қолинишини таъминлайди. Энг асосийси қуришга қараб кетаётган дарахтлар ҳам яшаб қолади.\nШундан сўнг акция иштирокчилари Ал-Хоразмий номидаги Тошкент ахборот технологиялари университети Қарши филиалида ҳам бўлишиб, талаба ёшлар иштирокида филиал ҳовлисига кўплаб манзарали кўчатлар ўтқазишди.\nИнститут талабалари иштирокида 100 та кўчат филиал боғига гидрогель ёрдамида экилди. Бу жуда муҳим. Бу талаба- ёшларни сувни тежовчи технологиялар билан танишишга ва атроф-муҳитни ҳимоя қилиш, табиатни асрашга ундайди. Янги технологияни келгусида янада оммалаштиришга ҳисса қўшишади, дейди Қарши филиали директори О.Турғунов.\nФилиалнинг 4-босқич талабаси Муҳиддин Уроқов ҳам акцияда фаол қатнашди. Унинг фикрига кўра, акция барча Ўзбекистон ёшларини атроф-муҳит муҳофазасида бирлаштиради. Бугунги кундаги дарах тларанинг кесилиши, ҳавонинг ифлосланиши муаммолари барчамизни ташвишга солаяпти. Айниқса Қаршида сув муаммоси жуда ҳам долзарб. Дарахтларнинг гидрогель ёрдамида экилиш жараёни жуда қизиқ. Албатта буни бошқа ёшлар ўртасида ҳам тарғиб этамиз, дейди у.\n“Бир миллион дарахт” акцияси вилоятнинг бошқа туманларида ҳам давом этади ва албатта қисқа муддатда нафақат Қашқадарё, балки бутун Ўзбекистон яшилликка бурканади.


«Норма Маслаҳатчи» газетасининг 2016 йил 2 февраль 05-сони - Gazeta.Norma.uz\n«Норма Маслаҳатчи», №05, 2016й. 2 февраль\nКвартирамга газ ҳисоблагич ўрнатилган. У давлат қиёслашидан ўтмаган. Газ таъминоти ташкилоти уни ўтказиш зарурлиги тўғрисида ҳеч қандай билдирувнома юбормаган. Шундай бўлса-да, менга газ истеъмоли учун меъёрлар бўйича ҳисобламалар ёза бошлашди. Квартирага бир ўзим прописка қилинганим ва газ учун тўлов ўртача – оз сумма бўлгани боис уни тўлаяпман. Бироқ энди ўйлаб қолдим, эҳтимол, ҳисобга олиш асбобини қиёслашдан ўтказишим ва унинг кўрсаткичлари бўйича тўлашим керакдир? Ушбу таомилдан қандай ўтилади: режали текширув сифатидами ёки у янги ҳисоблагични ўрнатиш ҳисобланадими? Мени янги ҳисоблагич сотиб олишга мажбур қилмайдиларми? Эшитишимча, ҳозир газ истеъмолини ҳисобга олишнинг жуда қиммат турадиган электрон асбоблари ўрнатилмоқда экан.\nКўпгина ҳалокат ва фалокатларнинг сабаби инсон омилига бориб тақалишини яхши биламиз. Бундай кўнгилсизликлар эса хавфсизлик техникалари қоидаларини бузиш, совуққонлик, пала-партиш иш тутиш, бепарволик, қасддан қилинган қилмиш оқибати бўлиши мумкин. Бундай ҳолатлар фақат бизнинг даврга хос дейиш эса жилла тўғри эмас.


Monday, 09 January 2017 19:06\nСарлавҳадан маълумки, ҳар бир инсоннинг асл ватани ўз уйидан бошланиб, сўнг маҳаллага ёйилади. Маҳаллалар мажмуасидан эса қишлоқ ва шаҳарлар ташкил топади. Сўнгра бир неча қишлоқ ва шаҳарлар бирикмасидан бутунбошли юрт, Ватан ташкил топади. Буни бежиз келтираётганимиз йўқ. Чунки ҳар бир ватанпарварман, деган киши аввало ўз уйи дахлсизлигини ҳар тарафлама таъминлай олиши керак. Яъни оила аъзоларини нафақа, кийим-кечак ва тураржой билан таъминлаши шарт. Ундан ташқари мазкур таъминотни ўзигина эмас, балки қарамоғида бўлганларни эмин-эркин ҳаёт кечиришлари ва ўзларининг шахсий эҳтиёжлари туфайли қилиниши лозим бўлган ишларни бемалол адо эта оладиган даражада хавфсизликларини таъминлаши керак. Мазкур вазифаларни барчаси хонадоннинг қўрғони, қалъаси, ҳимоячиси бўлмиш эркакнинг зиммасида бўлади. Демак, ҳар бир хонадоннинг эркаги ўз хонадонида бўлиши керак бўлган барча шарт-шароитларни имконият даражасида юзага чиқарар экан, ўз-ўзидан маҳалла ҳам ҳар тарафлама обод бўлиб, тинчлик ва хотиржамликка эришади. Ушбу доирани бир оз кенгайтирадиган бўлсак, бутунбошли қишлоқ шаҳар ва улардан ташкил топган юрт ва ватан ҳам ўз-ўзидан мутлақ тинчлик, хотиржамлик ва осойишталикка эришади. Чунки бундай ватаннинг бағридаги ҳар бир шахс ўзининг олдидаги бурч ва масъулиятларини бенуқсон адо этаётган бўлади. Шундан келиб чиқиб айта оламизки, ўзининг оиласидаги тинчлик, хотиржамликни ва фаровон турмушни таъминлай олмаган киши қандай қилиб, бутун бошли ватаннинг тинчлиги ва дахлсизлигини таъминлай олади? Демак, ватан сарҳадларининг дахлсизлигини таъминлаш учун шу юрт аҳолисининг ҳаммаси ёппасига чегарада қўриқчи бўлиб туриши шарт эмас. Балки, ҳар бир шахс ўзининг эгаллаган ўрни ва мавқеидан келиб чиқиб, олдидаги бурч ва масъулиятларини адо этса, ўз-ўзидан ватаннинг ҳимояси учун улкан ҳисса қўшган бўлади.\nПайғамбаримиз Муҳаммад соллаллоҳу алайҳи васаллам марҳамат қилиб айтганлар:\nمَنْ قُتِلَ دُونَ مَالِهِ فَهُوَ شَهِيدٌ وَمَنْ قُتِلَ دُونَ نَفْسِهِ فَهُوَ شَهِيدٌ وَمَنْ قُتِلَ دُونَ دِينِهِ فَهُوَ شَهِيدٌ وَمَنْ قُتِلَ دُونَ أَهْلِهِ فَهُوَ شَهِيدٌ (رواه الترمذى)\n«Молини, жонини, динини ва аҳлу аёлини ҳимоя қилиш йўлида ҳалок бўлган киши шаҳидлик мақомини топур» (Имом Термизий ривоят қилган).\nМана бу ҳадисда молини, жонини, динини ва аҳли-аёлини ҳимоя қилиш нақадар улуғлиги таъкидланмоқда. Чунки ватан ҳам аслида мазкур нарсалардан ташкил топган бўлади. Яъни ҳар бир инсоннинг жони, дини, аҳли аёли, мол-дунёси, қўйингки бутун борлиғи ватанга боғлиқдир. Бизнинг шариатимизда эса мазкур нарсаларни ҳимоя қилиб, авайлаб-асраш динимизнинг асосий мақсадларидандир. Чунки инсоннинг азизу мукаррамлиги ҳам бошқа жонзотлардан фарқи ҳам одатда ана шу неъматлар туфайли бўлади. Кимки мазкур неъматларни қўлдан бой берса, демак, у бутун борлиғидан айрилибди. Яна ҳам аниқроқ қилиб айтадиган бўлсак, ватангадо бўлибди. Ушбу тушунчаларни ўзининг бутун вужудига сингдирган ҳар бир мўмин-мусулмон киши ўз ватанининг ҳимояси учун жон фидо қилмоқликни буюк шараф ва шаҳидлик мақоми деб қабул қилади. Бундай ҳақиқий мўминлар учун ватанининг олдидаги фуқаролик бурчини бажариш ҳеч қандай моддий манфаатлар ва ёки ҳар хил мансаб ва мартабалар учун амалга оширилмайди. Балки уларнинг ният ва мақсадлари Аллоҳ таолонинг буйруқларини сўзсиз бажариш ва шунинг замирида ўз ватанининг дахлсизлигини тўлиқлигича таъминлашдир. Чунки Пайғамбаримиз соллаллоҳу алайҳи васаллам:\nعَيْنَانِ لَا تَمَسُّهُمَا النَّارُ: عَيْنٌ بَكَتْ في جَوفِ الْلَّيْل خَشِيْةً لِلَّهِ وَعَيْنٌ بَاتَتْ تَحْرُسُ فِي سَبِيلِ اللهِ (رواه الترمذي)\n«Кечалари Аллоҳдан қўрқиб ёш тўккан кўзни ва Аллоҳ йўлида тунлари посбонлик қилиб, мижжа қоқмаган кўзни дўзах оташи куйдирмайди», деб марҳамат қилганлар.\nДемак, «Аллоҳ йўлида тунлари посбонлик қилиб, мижжа қоқмаган кўз» яъни ватан сарҳадларида поспонлик қилаётганлар қандайдир моддий, молиявий манфаатларни кўзлаб эмас, балки ёлғиз Аллоҳнинг розичилигини истаб поспонлик қилишлари шарт. Бу борада лоқайдлик, бепарволик, дангасалик ва ёлқовлик қилиш эса айни гуноҳдир. Шунинг учун ҳам «мижжа қоқмаган кўз» дейиляпти. Зотан, ҳақиқатдан ҳам Аллоҳнинг розилини истаб поспонлик қилса, ҳеч қачон уни уйқу ёки қандайдир масъулиятсизликлар енга олмайди. Қолаверса, бундай поспонлар қўриқлаётган чегарадан ҳеч қандай душман ўтолмайди. Шунинг учун ҳам бундай хизмат «кечалари Аллоҳдан қўрқиб ёш тўккан кўз»га тенглаштириляпти. Зоҳиран қараганда оддийгина қиёслашдан ўзга нарса эмас. Аслида эса бир-икки кеча эмас, балки кечалари Аллоҳдан қўрқиб кўзёш тўккан ҳолда ибодат, зикр ва дуо қилиш ҳар кимнинг ҳам қўлидан келавермайди. Бу ҳолат инсоннинг ўзини хоҳиш ва иродасигагина боғлиқ нарса эмас. Балки Аллоҳ таолонинг ўзи хоҳлаган бандасини ана шундай улуғ мақом ва мартабалар билан сийлайди, мукофотлайди.\nعَلِّمُوا اَبْنَاءَكُمْ السِّبَاحَةَ وَالرَّمَي ، وَالْمَرْأَةَ الْمِغْزَلَ (رواه البيهقى)\n«Фарзандларингизга сузиш, камон отиш ва аёлларга касб-ҳунарни ўргатинглар», деб марҳамат қилганлар (Имом Байҳақий ривояти).\nОдатда ҳар қандай катта ҳамда кичик ватанни асосан эркаклар қўриқлайди. Бизнинг шариатимиз шунинг эътиборидан, келажакда ватан поспонлари бўлмиш ўғил болаларга жисмонан бақувват, чапдаст, эпчил ва руҳан тетик бўлиб тарбияланишни йўлга қўйган. Демак, ҳар бир даврнинг шароитидан келиб чиқиб, ватан ҳимоячилари бўлмиш ўғил болаларни ўша даврнинг энг ривожланган спорт турлари ва албатта, ўқотар қуролларини ишлата оладиган даражада тарбиялаш лозимдир. Акс ҳолда, ўғил болаларга спорт ва ҳарбий соҳа борасидаги таълим-тарбиялар ўз вақтида берилмаса, бунинг салбий натижаси ўлароқ юрт ёвларнинг оёғини остида хорликка маҳкум этилади. Ва бунинг исботини яқин ўтмишимиздаги юртимиз тимсолида кўришимиз мумкин. Шунинг учун ҳам юрт фарзандларини нафақат маънавий-руҳий, балки жисмоний тарафлама ҳам етук ва баркамол қилиб тарбиялашага алоҳида эътибор беришимиз керак.\nمَنْ رَابَطَ يَوْمًا اَوْ لَيْلَةً فىِ سَبِيلِ اللهِ كَانَ لَهُ أَجْرُ صِيَامِ شَهْرِ وَقِيَامِهِ وَمَنْ مَاتَ مُرَابِطاً جَرَى لَهُ مِثْلُ ذلِكَ الْأَجْرِ وَاُجْرِىَ عَلَيْهِ الرِّزْقُ وَاَمِنَ مِنَ الْفَتَّانِ (رواه النسائى)\n«Кимки Аллоҳ таоло йўлида бир ёки бир неча кеча чегара пойласа, унга бир ой кундузи рўза тутиб, кечаси ибодат қилганлик савоби ёзилади. Кимки сарҳадни қўриқлаб турганда ҳалок бўлса, унга ҳам худди шундай ажру савоб мукофоти бўлади ва шаҳидлик мақоми берилиб, барча фитналардан омонда бўлади» (Имом Насаий ривоят қилган).\nЭътибор берадиган бўлсак, ҳадиси шарифларда чегара пойлашлик шариатдаги энг буюк ибодатларнинг савобларига тенглаштириляпти. Ва унда ҳалок бўлишликнинг мукофоти шаҳидлик мақоми эканлиги ҳам айтиб ўтиляпти. Демак, мўмин-мусулмонлар ҳаётга бир тарафлама қарамасдан, кенгқамровли ҳолатда назар солишлари керак бўлар экан. Баъзиларга ўхшаб дунёни деб охиратни ёки охиратни деб дунёни тарк этиб қўймасдан, ҳар иккаласини бирдек ушлаган ҳолатда, уларни обод қилиш учун жонни фидо қилиб бўлса ҳам хизмат қилиш керак.\nЮқорида ҳар бир инсон ўзининг соҳаси, қобилияти, иқтидори ва имкониятларидан келиб чиқиб ватанининг ҳимояси учун холис хизмат қилишини айтиб ўтдик. Бу борада саҳобаи киромлардан ўрнак олсак, арзийди:\nАбдурраҳмон ибн Самура розияллоҳу анҳу айтади:\n«Усмон минг динорни енгига солиб келтириб, Набий соллаллоҳу алайҳи васаллам «Қи¬йинчилик» (уруши) аскарини тайёрлаётганларида қўйниларига тўкди. Набий соллаллоҳу алайҳи васалламнинг қўйниларидагини у ёқ-бу ёққа ағдариб туриб, икки марта: «Бугундан кейин Усмонга нима қилса ҳам, зарар қилмайди», деганларини кўрдим» (Имом Термизий ривоят қилган).\nЎша вақтнинг динори тўрт граммдан ортиқроқ соф олтин бўлишини ҳисобга оладиган бўлсак, ҳазрати Усмон ибн Аффон розияллоҳу анҳу ўша дафъа Пайғамбаримиз соллаллоҳу алайҳи васалламнинг қўйниларига тўрт килодан ортиқ соф олтинни тўкканлари маълум бўлади. Бундан бир минг тўрт юз йил илгари тўрт килограмм соф олтин қанчалик улкан миқдордаги мулк бўлганини энди бир тасаввур қилиб кўринг, ана шунда Усмон ибн Аффон розияллоҳу анҳу қилган молия¬вий харажатнинг аҳамиятини тушуниб етасиз!\nБу тенги йўқ фидокорлик эди. Бу Аллоҳ таоло йўлидаги улкан хизмат эди. Бу ишни унча-мунча гап-сўз билан баҳолаб ҳам бўлмас эди.\nАбдурраҳмон ибн Ҳаббоб розияллоҳу анҳу айтади:\n«Набий соллаллоҳу алайҳи васалламнинг «Қийинчилик» лашкарига тарғиб қилганларида ҳозир бўлдим. Ўшанда Усмон ўрнидан туриб:\n«Эй Аллоҳнинг Расули! Аллоҳнинг йўлида юзта туяни эгар-жабдуғи билан зиммамга оламан», деди.\nСўнгра у зот яна лашкарга тарғиб қилдилар. Бас, Усмон ўрнидан туриб:\n«Эй Аллоҳнинг Расули! Аллоҳнинг йўлида икки юзта туяни эгар-жабдуғи билан зиммамга оламан», деди.\n«Эй Аллоҳнинг Расули! Аллоҳнинг йўлида уч юзта туяни эгар-жабдуғи билан зиммамга оламан», деди.\nМен Расулуллоҳ соллаллоҳу алайҳи васалламнинг минбардан тушаётиб:\n«Бундан кейин Усмон нима қилса ҳам, зарар бўлмас. Бундан кейин Усмон нима қилса ҳам, зарар бўлмас», деганларини кўрдим» (Имом Термизий ривоят қилган).\nУмар ибн Хаттоб розияллоҳу анҳу: «Аллоҳ таоло юртларни ватан муҳаббати билан обод қилди», деганлар. Ва яна шундай деганлар: «Агар ватан муҳаббати бўлмаганида, юртлар хароб бўларди».\nҲазрати Али каррамаллоҳу важҳаҳу бундай деган эдилар: «Она-Ватанни севиш туфайли дунё обод бўлган».\nШайх Муҳаммад Ғаззолий айтган эканлар: «Инсон ўз ерини ундаги нарсалари билан, гарчи у жой одам яшамайдиган саҳро бўлса ҳам севади. Ватанни севмоқлик қалбдаги асл, туғма табиатдир. Туғма табиат инсонни ватанида яшаб турганда хотиржам, ундан йироқда бўлганда соғинадиган, унга ҳужум қилинганда уни ҳимоя қиладиган, унга ҳурматсизлик қилинганда ғазабланадиган қилиб қўяди».\nМарҳум аллома Алихонтўра Соғуний ҳазратларининг қуйидаги сўзлари она-Ватанини севган ҳар бир кишининг қалбида ғайрат ва шижоат уйғотади:\n«Ҳар бир кимсага маълумдирки, ҳаёт оламида инсоннинг энг севган, қадрли, қимматли тўрт нарсаси бордур. Бу тўрт нарсага эга бўлмаган кишилар инсонлик шарафидан маҳрум бўлурлар. Улар: Озодлик ва эркинлик, меҳнат билан топилган молга ўзи эгалик қилмоғи, туғилиб-ўсган она-Ватани ҳамда асрлар бўйи асраб-авайлаб келаётган муқаддас дини».\nЎзбекистонда 130 дан ортиқ миллат ва элат вакиллари ҳаёт кечирамиз лекин, унинг миллати ва элатидан қатъи назар, шу юрт барчамизнинг ватанимиздир. Баъзилар ўйлаганидек Ўзбекистон ўзбекларнинг ватанигина эмас, балки ким шу юртда туғилиб-ўсиб яшаётган бўлса, унинг ҳам асл ватани шу юрт бўлиб, у ҳам шу юртнинг тинчлиги, осойишталиги ва чегарасининг дахлсизлиги учун жавобгардир.\nФурсатдан фойдаланиб барча юртдошларимизни «Ватан ҳимоячилари куни» билан муборакбод этамиз.\nMore in this category: « Туркия давлати Македониядаги учта масжидни қайта тикламоқда Туркия Албаниядаги масжидларни таъмирламоқда »


O'zLiDeP сайёр қабулида хонқалик Шарофат Бекчанова “O’zbekinvest” ЭИМСКга ишга жойлашди | O'zLiDeP\nХалқ депутатлари Хонқа туман Кенгашидаги O'zLiDeP депутатлик гуруҳи аъзоси Ойбек Абдуллаев “Бунёдкор” маҳалласида сайловчилар билан учрашди.\nҚабул давомида аҳоли томонидан асосан автомабиль йўлларининг таъмирталаб эканлиги, табиий газ босимининг пастлиги, кўчаларда электр симёғочлар ўрнатиш, ишсизлик ва бошқа масалаларга оид мурожаатлар келиб тушди.\n–Иш масаласида кўп ташкилотларга мурожаат қилдим, лекин ҳаммаси “ўзимиз чақирамиз” дейишдан нарига ўтмади, – дейди “Бунёдкор” маҳалласида яшовчи Ш.Бекчанова. –Бугун бир куннинг ўзида депутатимиз кўмагида маълумотим тўғри келганлиги сабаб “УЗБЕКИНВЕСТ” ЭИМСКга суғурта агенти қилиб ишга жойлашдим. Депутатимизга катта рахмат, бунинг учун улардан миннатдорман.\nҚабулда шунингдек, Хонқа шаҳарчасидаги “Бунёдкор” ва “Маҳорат” МФЙ биносининг кадастр ҳужжатларини расмийлаштириш учун керак бўладиган маблағ O'zLiDeP депутатлик гуруҳи раҳбари Ойбек Абдуллаев томонидан ҳомийлик асосида тўлаб берилди.\nҲал этилмай қолган бошқа масалалар эса депутатлик назоратига олинди.\nO'zLiDeP Хонка туман Кенгаши


ЎзА - Симфоник мусиқа сеҳри\n06.11.2018 19:50 Чоп этиш версияси\nСимфоник мусиқа сеҳри\nПойтахтимизда V Халқаро симфоник мусиқа фестивали бошланди. Мазкур ижодий лойиҳа Ўзбекистон композиторлари ва бастакорлари уюшмаси томонидан Маданият вазирлиги, Ўзбекистон давлат консерваторияси, Республика “Тасвирий ойина“ ижодий уюшмаси билан ҳамкорликда ташкил этилди.\nТадбир иштирокчилари дастлаб пойтахтимиздаги Алишер Навоий ҳайкали пойига гуллар қўйди.\nМамлакатимизда миллий санъатимизга кўрсатилаётган эътибор мусиқа соҳасида ҳам ўзининг яққол ифодасини топмоқда. Айни ғамхўрлик ижодий ташкилотларни янада фаол ишлашга, ёшларнинг мусиқий дидини юксалтирувчи турли танловлар, фестиваллар, концерт ва учрашувларни мунтазам ташкил этишда, унга санъат ихлосмандларини тобора кўпроқ жалб этишда асосий омил бўлмоқда.\nЮртимизда бешинчи марта ўтказилаётган халқаро симфоник мусиқа фестивали айни ижодий лойиҳалардан биридир. У турли давлатлар мусиқачиларининг ўзаро фикр ва тажриба алмашиши, ижодларини атрофлича таҳлил этиш ва ўрганишда, мусиқа шинавандаларини жаҳон мусиқа жамоатчилигининг энг сара намуналаридан баҳраманд этишда алоҳида аҳамият касб этади. Фестивалда Австралия, Россия, Қозоғистон, Чехия, Вьетнам ва бошқа давлатлардан иштирокчилар қатнашмоқда. 9 ноябрга қадар давом этувчи фестивалда симфоник мусиқага оид ранг-баранг концертлар, ижодий учрашувлар, маҳорат дарслари, мулоқотлар, анжуман ўтиши кўзда тутилган.\n– Бундай фестиваль ижодкорларнинг фикр ва тажриба алмашиши учун ажойиб имкониятдир, – дейди австралиялик мусиқачи Андриан Петут. – Бу ерга келиб юртингизда санъат ва маданият, ижод аҳли давлатнинг доимий эътиборида эканига гувоҳ бўлдик. Бу каби мусиқа байрамлари ижодкорларга чинакам илҳом ва завқ бағишлаши шубҳасиз.\nФестиваль доирасида ташкил этилган матбуот анжуманида Россия, Вьетнам, Австралия, Қозоғистон, Қирғизистон ва Тожикистон композиторлари уюшмалари билан ўзаро ҳамкорлик меморандуми имзоланди.\nV Халқаро симфоник мусиқа фестивали Ўзбекистон ҳамда хорижий мусиқачиларнинг концерт дастури билан бошланди.


Гепатит Б касаллиги қандай даволанади? — Пахтакор29\n🔘 Мухлис саволи\n❗Гепатит Б — бу вирусли касаллик бўлиб, вирус организмга тушганда ҳаётий зарур бўлган ички органларга салбий таъсир кўрсата бошлайди. Ушбу касаллик туфайли энг кўп жигар зарарланади.\n🔸 Касаллик аломатларсиз кечиши ёки аниқ белгилар билан намоён бўлиши мумкин. Ушбу касаллик айниқса бир қатор салбий омиллар (алкоголь, никотин, кимёвий ва заҳарли моддалар, дорилар таъсири) туфайли иммунитети заифлашган инсонларда кўп учрайди.\n💊 Гепатит Bни даволаш учун шифокор гепатолог ёрдами зарур. Даво воситалари вирус кўпайишини тўхтатиб, жигарнинг кучли шикастланишини олдини олади. Бундан ташқари парҳезга қатъий риоя қилиш ва жигарни турли токсин ва зўриқишлардан асраш лозим.


Наманганда прокурор алмашди - xabar.uz\n04.03.2019 16:30 0 1060\nНаманган вилояти прокурори Улуғбек Тошев қонунийлик, ҳуқуқбузарликлар эрта профилактикасини таъминлаш, кадрлар тарбиясида йўл қўйган камчиликлари учун лавозимидан озод этилди.\nУнинг ўрнига Ўзбекистон Республикаси бош прокурори ўринбосари Рашид Раҳматов Наманган вилоятига прокурор этиб тайинланди. Бу ҳақда «Kun.uz» хабар бермоқда.\nМаълумот учун: Р.Раҳматов 1978 йилда туғилган, маълумоти олий, ҳуқуқшунос. 2004 йилда Тошкент давлат юридик институтини тамомлаган.\nПрокуратура органларидаги иш фаолиятини 2004 йилда Навоий шаҳар прокуратурасида бошлаб, Навоий вилояти прокуратураси органларида турли лавозимларда, 2009 йилдан Бош прокуратура бошқарма прокурори, катта прокурори, Бухоро шаҳар прокурори, Бош прокуратура бошқарма бошлиғи ўринбосари, бошқарма бошлиғи лавозимларида фаолият юритган.\n2017 йилнинг ноябрида Қорақалпоғистон Республикаси прокурори лавозимида иш бошлаган, 2018 йилнинг ноябрида Ўзбекистон Бош прокурорининг қишлоқ хўжалиги бўйича ўринбосари лавозимига тайинланганди.\nпрокурор Наманган тайинлов\nМаҳаллий бугун, 09:25


Миллий қадрият тимсоли – Сурхон тонги\nБош саҳифа / Спорт / Миллий қадрият тимсоли\nИюн 2, 2017\tСпорт Изоҳ қолдириш 570 Кўрилди\nСпорт азалдан халқларни бирлаштирувчи, ҳажиҳатлик ришталарини мустаҳкамловчи восита бўлиб келган. Кураш бўйича Ўзбекистон Республикаси Президенти соврини учун ал Ҳаким ат Термизий хотирасига бағишланган анъанавий халқаро турнир ҳам айнан бетакрор қадриятимизга бўлган чексиз ҳурмат намунасидир.\nЖорий йилда муҳтарам Президентимиз Шавкат Мирзиёев бошчилигида мазкур ХIII Халқаро турнирни юқори савияда ташкил этиш ва ўтказишга алоҳида тайёргарлик ишлари олиб борилди. Турнирда иштирок этиш учун келган 50 га яқин давлатдан 100 дан ортиқ спортчи ва меҳмонлар Термиз халқаро аэропортида тантанали кутиб олинди. Турнир олдидан бўлиб ўтган матбуот анжуманида халқаро Кураш федерацияси, Осиё Олимпия Кенгаши, Осиё ўйинлари бош директори Ҳайдар Фарман хорижлик ҳамда республика ОАВ ходимларининг турнир ва курашга оид саволларига батафсил жавоб берди.\nШаҳримиздаги “Алпомиш” ўйингоҳида 28 май куни воҳадошларимиз ва меҳмонлар катта спорт байрамининг гувоҳи бўлишди. Турнирни очиб берган вилоят ҳокими Эркинжон Турдимов ўзбек кураши тобора равнақ топиб бораётганлигини таъкидлаб, турнир ташкилотчилари ва меҳмонлар халқаро Кураш федерацияси, Осиё Олимпия Кенгаши, Осиё ўйинлари бош директори Ҳайдар Фарман, Африка кураш конфедерацияси президенти Томас Дункер, Европа кураш конфедерацияси президенти Мираби Илиадес ва Ўзбекистон жисмоний тарбия ва спорт давлат қўмитаси раиси Рустам Қурбоновга ҳамда барча иштирокчиларга ўз миннатдорчилигини билдирди.\nТантанали очилиш маросимида республикамизнинг таниқли санъаткорлари ва воҳамизнинг севимли дасталари концерт дастурларини намойиш этдилар.\nМукофот жамғармаси 56.000 АҚШ доллари бўлган халқаро турнирда ўз вазнлари бўйича гиламга чиққан курашчиларнинг маҳорати ва муросасиз беллашувлари барчада катта таассурот қолдирди. Айниқса, воҳамиз полвонлари нуфузли турнирга пухта таёргарлик кўргани яққол сезилди.\nҚизғин кечган баҳслардан сўнг анъанавий халқаро турнир Қолиблари аниқланди. Турнирнинг вазни 73 килограммли полвонлар курашида 1-ўрин Ҳикматулло Тўраевга, 2- ўрин Давлат Абраевга, 3- ўрин Суҳроб Худойбердиев ва Шербек Аблақуловларга, вазни 90 килограммли курашчилар баҳсида 1-ўрин Яҳё Имомовга, 2- ўрин Шуҳрат Арслоновга, 3-ўрин Дилшод Чориев ва Камол Расуловларга насиб этган бўлса, мутлоқ вазнда Қолибликни Абдулла Холиёров, 2- ўринни Россия давлатидан Артём Асипенко, 3-ўринни воҳадошларимиздан Бахтиёр Менглиқулов ва Бекмурод Олтибоевлар қўлга киритди. Мутлоқ ғолиб 25 минг, 2– ўрин соҳиби 10 минг, 3- ўрин эгалари ҳар бири 2,5 минг АҚШ доллари миқдорида совринга эга бўлдилар. Вазни 73 ва 90 килограммли полвонлар ғолиблари ҳам пул мукофоти ва қимматбаҳо совғалар билан тақдирланди.\nОлдинги Сайлов—тараққиёт мезони\nКейинги Театр ҳақида мулоҳазалар: Аравани кимлар тортқилаяпти?..


Вакилимиз муваффақиятли якунлади » Sangzor.uz - Инновацион ахборот портали\nSangzor.uz » Жамият » Вакилимиз муваффақиятли якунлади\nМуаллиф Admin Сана 25-07-2019, 11:02 Фикрлар "0" Кўрилди: 185\nПрезидентимизнинг ташаббуси билан 2017 йилда Давлат бошқаруви академияси қошида Ёшлар муаммоларини ўрганиш ва истиқболли кадрларни тайёрлаш институти очилган эди. Академия ва Ўзбекистон ёшлар иттифоқи институтнинг таъсисчилари ҳисобланади.\nЖорий йилнинг 20 июль куни мазкур институтнинг 2018/2019 ўқув йили 2-давра 4 ойлик қайта тайёрлаш ўқув курсини муваффақиятли тамомлаган 55 тингловчига диплом топширилди. Улар орасида Жиззах вилояти ФВБ ЁХБ катта муҳандиси катта лейтенант Фаррух Абдурахманов ҳам бор.\n– Институтда назарий билим берилди, малакавий амалиёт ташкил этилди. Унда асосий эътибор давлат бошқарувининг турли тизимларида раҳбарлик лавозимида ўзини синаб кўриш, раҳбарлик, етакчилик, молиявий ресурсларни бошқариш, мураккаб бошқарув амалиётида қарор қабул қилиш кўникмаларини ривожлантиришга қаратилди. Шу нуқтаи-назардан, аксарият курсдошларимиз вазирлик, идора, ташкилот ва ҳокимликларда масъул лавозимларда фаолият юритаётган ходимлар билан тажриба алмашиш имкониятига эга бўлди, – дейди Фаррух Абдурахманов. – Институтда олган билимларимни юртимизда тинчлик ва осойишталикни таъминлашга сафарбар қиламан.\nЭслатиб ўтамиз, муассаса фаолияти ёшлар муаммоларини ўрганиш, мазкур йўналишда таҳлилий ва илмий-амалий тадқиқотлар ўтказиш, истиқболли ёш кадрларни қайта тайёрлаш ва малакасини оширишга қаратилган.\nТингловчилар Ўзбекистон ёшлар иттифоқи томонидан давлат ҳокимияти, давлат ва хўжалик бошқаруви идоралари, жамоатчилик ташкилотлари томонидан тавсия этилган шахслар орасидан танлаб олинади.\nНомзод 30 ёшгача, олий маълумотли ва камида 2 йил иш стажига эга бўлиши талаб этилади. Танлов суҳбат ва тест синови асосида ўтказилади.\nТаъкидланишича, бугунги кунда тингловчиларни хизмат лавозимларини ривожлантириш бўйича давлат ва ҳокимият органлари, вазирлик, идоралар ҳамда жамоат бирлашмалари билан музокаралар олиб борилмоқда. Тақдирлаш маросимида Ўзбекистон Республикаси Президенти маслаҳатчисининг биринчи ўринбосари, Ўзбекистон ёшлар иттифоқи марказий кенгаши раиси Қаҳрамон Қуронбоев иштирок этди.\nЖиззах вилояти ФВБ ЁХБ муҳандиси,\nКатегория Жамият Кўрилди 185\nЎзбекистонга электромобиллар олиб


Тез ёрдам машинасини ўтказиб юборинг, акс ҳолда катта жарима тўлайсиз! — Ishonch Gazetasi\nФавқулодда хизмат машиналарининг ўтиб кетишига халақит берганлик учун жарима миқдорини ошириш режалаштирилмоқда.\nЎт ўчириш, тез ёрдам ва ички ишлар органлари хизмат машиналари чақирув бўйича кетаётган вақтда, уларнинг ўтиб кетишига халақит берган ҳайдовчиларга солинадиган жарима миқдорини ошириш режалаштирилмоқда. Бу ўзгариш муҳокама учун эълон қилинган «Ўзбекистон Республикаси Маъмурий жавобгарлик тўғрисидаги кодексининг 128.5-моддасига ўзгартиш киритиш ҳақида»ги қонун лойиҳасида кўзда тутилган.\nҚонун лойиҳасига кўра, ушбу модда биринчи қисмининг санкциясидаги «беш» сўзи «ўн» сўзи билан алмаштирилади. 128.5-модданинг амалдаги биринчи қисмига мувофиқ, «Транспорт воситалари ҳайдовчиларининг тўсқинликсиз ҳаракат қилиш ҳуқуқидан фойдаланадиган транспорт воситаларининг ўтиб кетишига халақит бериши – энг кам иш ҳақининг беш баравари миқдорида жарима солишга сабаб бўлади».\nҚонун лойиҳасида назарда тутилган ўзгартириш қабул қилинса, мазкур жарима миқдори энг кам иш ҳақининг ўн баравари миқдорида белгиланади.\nУшбу ҳуқуқбузарликни маъмурий жазо қўлланилганидан кейин бир йил давомида такрор содир этиш энг кам иш ҳақининг йигирма баравари миқдорида жарима солишга ёки транспорт воситасини бошқариш ҳуқуқидан бир йил муддатга маҳрум этишга сабаб бўлади.\n2030 йилгача бўлган даврда Ўзбекистон Республикасининг атроф-муҳитни муҳофаза қилиш…


GM Uzbekistan енгил синфга оид авария-қутқарув машиналарини ишлаб чиқаради\n09:03 / 20.10.2015\nЎзбекистон ФВВ GM Uzbekistan заводи билан ҳамкорликда вазирлик техника паркини тўлдиришга хизмат қиладиган енгил синфга оид авария-қутқарув машиналарини сотиб олади. Бу ҳақда Sputnik агентлиги вазирликнинг авария-қутқарув кучлари бошқармаси бошлиғи подполковник Шухрат Азимов маълумотига асосланиб хабар берди.\nАгентлик суҳбатдошининг сўзларига кўра, айни пайтда техник масалалар тайёрланган бўлиб, имкони туғилса, шу йилнинг ўзида махсус жиҳозланган 14 дона енгил синфга оид автомобиллардан иборат синов партияси сотиб олинади.\nЯнги автомобиль махсус лойиҳалаштирилган техник бўлмали “Дамас” базасида тайёрланади. 5 нафаргача экипаж аъзоси билан биргаликда, транспорт воситаси қутқарув ишлари жараёнида фойдаланиладиган барча зарур ускуна ва аслаҳа-анжомлар билан таъминланади.\nЕнгил авария-қутқарув транспортини тўлдириш ва жиҳозлаш ишларини мазкур соҳага ихтисослашган бошқа компаниялар амалга оширади. Шу мақсадда ФВВ Ўзбекистон бозорида ишлаётган фирмаларни тендер асосида танлайди.\nФВВ ҳисоб-китобларига кўра, бугунги кунда республика миқёсидаги мавжуд барча 17та авария-қутқарув бўлинмасига 2-3тадан худди шундай машиналар зарур. Вазирлик автопаркида 3 синфга оид махсус транспорт воситалари мажуд. Енгил синга мансубларидан ташқари, 9 нафар экипаж аъзоси бўлган оғир ҳамда 7 кишидан иборат ўртача синф техникалари фаолият кўрсатади. Харид қилинган замонавий техникалар сафида маҳаллий “МАН” шассиси базасида бунёд этилган иккита катта ва битта “Исузу” базасида қурилган ўрта синфга мансуб техника ҳам мавжуд. Шундай қилиб, бугунги кунда ФВВ бўлинмаларининг замонавий техника ва асбоб-ускуналар билан таъминланганлиги даражаси 97 фоизни ташкил этади.\nҚутқарувчилар учун техник воситаларнинг катта қисми хориждан, Европа ишлаб чиқарувчиларидан сотиб олинмоқда. Вазирлик мутахассислари доимий равишда чет элдаги йирик кўргазмаларда иштирок этиб, соҳадаги янгиликлар ва трендларни кузатиб боришмоқда. Уларнинг кўпчилиги дастлаб синов партияси сотиб олиниб, апробациядан ўтганидан сўнг эса амалиётда кенг қўлланилмоқда.


Россия: Ассад режими кимёвий қурол қўллаганига оид далиллар шубҳали\nКелажаги дунё ҳукуматлари қарорига қараб қолган дамашқлик оила АҚШ Президенти Барак Обамани тингламоқда.\nРоссия томони Ассад режимининг ўз фуқароларига қарши кимёвий қурол қўллагани ҳақида Ғарб давлатлари келтирган далилларга шубҳа билдирмоқда. Айни дамда ғарб ҳукуматлари Сурия ҳукуматига қарши челанган ҳарбий ҳужум қилиш ҳақида Барак Обама киритган таклиф бўйича АҚШ Конгресси беражак қарорни кутмоқда.\nДунё давлатларини яна икки сиёсий қутбга ажратган Сурия бўҳрони борасида яна бир бор чиқиш қилган Россия Ташқи ишлар вазири Сергей Лавров президент Башар Ассад режимининг ўз фуқарларига қарши кимёвий қурол қўллагани ҳақидаги далилларга шубҳа билдирди.\n31 август куни чиқиш қилган АҚШ Президенти Барак Обама Ассад режимининг 21 август куни Дамашқ яқинидаги туманлардан бирида уюштирган ҳужумида кимёвий қурол қўллаганига ишончи комил эканини айтди.\nБу ҳужум натижасида 1 минг 400 одам ўлган эди.\nВашингтоннинг мазкур айбловига муносабат билдирган Россия Президенти Владимир Путин ҳам мавжуд далилларни зудлик билан БМТ Хавфсизлик кенгашида муҳокама қилиш зарурлигини таъкидлаган.\nАҚШ президенти Барак Обама Дамашқ яқинида кимёвий қуроллар қўллагани иддао қилинган Сурия ҳукуматига қарши “чекланган” ҳарбий зарба беришга рухсат сўраб, Конгрессга мурожаат қилган.\nАйни дамда Обама мурожаати АҚШ конгрессида 9 сентябрдан кўриб чиқилиши кутилмоқда.


ЎзА - Бухгалтерлар малакасини баҳолаш тизими ишга туширилди\nБухгалтерлар малакасини баҳолаш тизими ишга туширилди\n15.12.2017 18:33 Чоп этиш версияси\nЎзбекистон Савдо-саноат палатаси, Тошкент давлат иқтисодиёт университети, Тошкент молия институти ҳамда «Норма» профессионал ривожланиш маркази ҳамкорлигида яратилган Bir.uz – бухгалтерлар малакасини баҳолаш тизими такдимоти ўтказилди.\nBir.uz тизими бухгалтерларга билимларидаги камчиликларни тўлдириш ва ўз малакасини баҳолашга ёрдам беради. Иш берувчига эса ўз бухгалтерларини аттестациядан ўтказиш ва бизнесининг хусусиятларига мувофиқ тарзда уларнинг малакасини ошириш, бўш лавозимларга номзодларни танлашга кўмак беради.\nТизим ўзига хос таълим ресурси ҳисобланади. Шу билан бирга бухгалтерларнинг профессионал билим даражасини имтиҳонда баҳолайди. Ўқув тести 400 дан зиёд мавзу бўйича ўқув материаллари ва 3 минг 200 дан ортиқ тестдан таркиб топган. Тестдан муваффақиятли ўтгач, бухгалтер танланган малака бўйича билимларини тасдиқлайдиган сертификатга эга бўлади.


"Бухоро" клуби стадиони тайёр эмас. Энди жамоа қаерда ўйнайди? - Диёр Имомхўжаев жавоб берди\n30 март, 2021, 21:23\nТеглар:Про-лига | Бухоро | ЎзПФЛ | Диёр Имомхўжаев\nЖамоа олдинги сафар Муборакда уй ўйинларини қабул қилганди\n"Бухоро" клуби уй ўйинларини ўтказадиган стадион янги мавсумга тайёр эмас экан. Жамоа биринчи даврани сафарда ўтказиши мумкин. Бу ҳақда ПФЛ бош директори вазифасини бажарувчи Диёр Имомхўжаев телеграмдаги саҳифасида маълум қилди.\n- "Бухоро" асосий стадиони тайёр бўлиши учун 1 йил камлик қилибди. Бу йил ҳам августга қадар асосий стадионда тўп тепиш учун имконият бўлмайди.\nҒиждувондаги стадионда эса таъмирлаш ишлари кетяпти. Клубнинг уй стадиони масаласи ҳозирга қадар ҳал қилинмагани учун, катта эҳтимол билан Про лига 3-туридан ўрин олган учрашувни ҳам "Бухоро" сафарда ўтказади, - деди Диёр Имомхўжаев.\nБухорода футболга қизиқадиган одам қолмабдими. Нимага тайор булмайди. Майсаси ўсмаганми Гиждувон бўлмаса Шофирконга ўтказ. Нима муҳлислари августгача футбол тв қачон кўрсатиб қолар экан деб термулиб ўтирадими тв га. Бухорога бундан 3-4 йил олдингача мухлислари стадионни тўлдириб ўтирар эди. Фанат йиғишда 1-ўринга эди. Насаф билан ўйинда стадион тўлиб тошиб 5-10 минг одам кўчада қодиб кетганди жой йўқлигидан. Эссиз шундай жамоа...